**ТЕРМИНДЕР МЕН ҰҒЫМДАРДЫҢ ҚЫСҚАША СӨЗДІГІ**

**(ГЛОССАРИЙ)**

**-А-**

*Абстрактілік*(лат. *abstractio* – ойша бағамдау) – бүтіннің бір жағы, бөлшегі, біржақтылық, қарапайымдық.

*Абстракция*(лат. *abstractio* – ойша бағамдау) – шынайылықтың бейнесін ойша бағамдау және толтыру арқылы құрастыру.

*Абсурд*(лат. *absurdus* – жалған естілетін, үйлесімсіз) – мәнсіздік, қайшылықты ой.

*Автохтонды мәдениет*(грек. *autochton* – жергілікті, араб. *медэни* – қала тұрғыны) – белгілі бір аймақтың ең ежелгі халқының мәдениеті, алғашқы пайда болған жерінен қоныс аудармай, мәдени біртектілікті сақтай алған этномәдениет.

*Авункулокальдық*(лат. *avunculus* – анасының бауыры + *locus* – орын)– ерлі-зайыптылардың, нағашыларының немесе олардың топтарының мекендеуі.

*Агломерация*, елді мекендер агломерациясы (лат. *agglomero* – қосамын) – [экономикалық](http://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0), мәдени және тұрмыстық жағынан бір-бірімен тығыз байланысты елді мекендердің (әсіресе қалалардың) шағын аумаққа топтануы, шоғырлануы.

*Аға ұрпақ* – ер адамдар қауымында жас айырмашылығына қарай бөлінетін генерациялық буынның белгілі бір тобы.

*Ағайын-туыс* –бір ауыл, қауым болып шаруашылық қаракеттерін бірлесе жүргізетін, бір-біріне қолдау жасайтын, қандастық жағынан жақын туыс, аталас адамдар.

*Адам*– жер бетіндегі материалдық және рухани мәдениеттің тарихи процесінің, дамуының субъектісі, анық сөйлей алатын, ойлай алатын, санасы бар биологиялық-әлеуметтік тірлік иесі.

*Адамзат* – бүкіл адам баласы.

*Адам Даму Индексі (АДИ)* – адамдардың дамуы бойынша мемлекеттерді салыстыратын индекс. Ол бойынша мемлекеттің даму-дамымағандығы өлшенеді. Көбінесе АДИ индексіне қарап мемлекеттерді [дамыған](http://kk.wikipedia.org/w/index.php?title=%D0%94%D0%B0%D0%BC%D1%8B%D2%93%D0%B0%D0%BD&action=edit&redlink=1), [дамушы](http://kk.wikipedia.org/w/index.php?title=%D0%94%D0%B0%D0%BC%D1%83%D1%88%D1%8B&action=edit&redlink=1) және [дамымаған](http://kk.wikipedia.org/w/index.php?title=%D0%94%D0%B0%D0%BC%D1%8B%D0%BC%D0%B0%D2%93%D0%B0%D0%BD&action=edit&redlink=1) болып бөледі.

*Адаптация* (лат. *adapto* – бейімделу) – жүйенің сыртқы және ішкі орта жағдайына бейімделу үдерісі.

*Адекваттық*– сәйкестік, теңдік, баламалылық.

*Ажал* – өлім, қаза.

*Ажырасу* – некенің бұзылуы, отбасылық қатынастың тоқтатылуы.

*Азаматтық* – [тұлғаның](http://kk.wikipedia.org/wiki/%D0%A2%D2%B1%D0%BB%D2%93%D0%B0) нақты мемлекетпен берік құқықтық байланысы. [Мемлекетпен](http://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82%22%20%5Co%20%22%D0%9C%D0%B5%D0%BC%D0%BB%D0%B5%D0%BA%D0%B5%D1%82) оның қарамағындағы тұлғалардың арасындағы өзара қарым-қатынас ретінде көрінеді: [мемлекет](http://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82) адамның [құқығына](http://kk.wikipedia.org/wiki/%D2%9A%D2%B1%D2%9B%D1%8B%D2%9B) және [бостандығына](http://kk.wikipedia.org/wiki/%D0%91%D0%BE%D1%81%D1%82%D0%B0%D0%BD%D0%B4%D1%8B%D2%9B) кепілдеме береді, оларды шетелдерде қорғайды. Азаматтықты алудың негізгі тәсілдері туғанда және натурализация ретімен беріледі.

*Азаматтық қоғам* – жеке  тұлғаның  емін-еркін  дамуын  қамтамасыз  ететін  қоғамның  күйі. Оның  құрамына  адамдардың  өздері  тудырған  қауымдастықтар (қоғамдық, кәсіби, шығармашылық  ұйымдар, ассоциациялар  және  т.б.), азаматтардың  өндірістік  және  жеке  өмірі, әдет-ғұрыптары, салттары  кіреді. Бұл  қоғамда  мемлекеттің  жеке  адам  өміріне  араласуына  шек  қойылады.  Онда  адамның  халықаралық  дәрежеде  танылған  ережелерге сай құқықтары сақталады.

*Азаматтық неке* – мемлекеттік мекемеде, шіркеудің немесе мешіттің қатысуынсыз бекітілген заңды неке.

*Аймақ* (түркі, моңғол, тұңғыс-манчжур тілдерінде аумақ, округ, облыс, ел, халық деген ұғымдарды білдіреді) – жалпылама мағынада өлке, облыс, мекенжай, төңірек, айнала ұғымдары ретінде қолданылады.

Аккомодация (лат. *accommodatio* – бейімделу) – әлеуметтік қатынастардағы бейімделудің бейтарап пішіні.

*Аккультурация* (лат. *ad* – қосу + *cultura* – өңдеу) – әртүрлі мәдениеттердің өзара әсерін білдіретін ұғым. Бір мәдениеттің екіншісіне еліктеуі немесе жат мәдени элементтерді қабылдау процесін көрсететін түсінік.

*Аксиома* (грек. *axioma* – мақұлданған қағида) – белгілі теорияда дәлелденбейтін тұрғыда алынатын бастапқы тұжырым.

*Ақиқат*– өмір шындығының ойдағы нанымды, дұрыс бейнесі, әлеуметтік процесс, практика, сайып келгенде оның өлшемі болып табылады.

*Ақсақал* –байырғы қазақ қоғамындағы ел тағдырын шешу мәселесіне белсене араласқан аса тәжірибелі, жасы үлкен, беделді де ықпалды адам.

*Алашық* – Орта Азия, Қазақстан, Кавказ халықтарының киізді күркесі.

*Алғышарттар*– пайымдау, бұдан ой түйіндеу арқылы жаңа қорыту келіп шығады.

*Алла*– ислам дінінде бүкіл әлемді, адамзатты, барлық тіршілік иелерін жаратушы, барлығы оның әмірімен болады, бүкіл болмыстың түптірегі.

*Альтернатива*(лат. *аlternus* – алма-кезек)– бірін-бірі жоққа шығаратын екі немесе бірнеше мүмкіндіктердің біреуін ғана таңдау қажеттілігі.

*Альтруизм*(франц. *аltruisme*, лат. *alter* – басқа)–басқаның мүдделері үшін өзімшілдікті тежеп, оған жанқиярлықпен қызмет етуге дайындықты білдіретін ізгілік принципі.

*Альянс* –ортақ мақсаттарға жету үшін келісімшарт негізінде жасаған ұйымдардың одағы, бірлестігі.

*Амбиваленттілік*(грек. *аmphi –* екі жағынан, лат. *valentia* – күш)–бойында қарама-қарсы сезімдер (қуаныш – қайғы, махаббат – жеккөру, т.б.) туғызатын жағдайды білдіретін психологиялық ұғым.

*Ана тілі* – белгілі бір [этностың](http://kk.wikipedia.org/wiki/%D0%AD%D1%82%D0%BD%D0%BE%D1%81) қалыптасып, ұлт деңгейіне дейін үздіксіз дамуына ұйтқы болып келген және сол этностың негізгі тілі саналатын, өзара қауымдаса тіршілік етуіне қажетті тіл.

*Анализ*([ағылш](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96). *аnalysis* – зерттеу)– зерттелетін объектіні ойша құрамдас бөліктерге бөлшектеу және ол жаңа білімдерді алу әдісі.

*Аналог*([грек.](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96) *аnalogos* – тиісті)– таным теориясының термині, ол идеал объектіні (ұғымды, теорияны, зерттеу әдісін және т.б.) білдіреді, қандай да болсын материалдық затты, процесті, заңдылықты баламалы түрде көрсетеді.

*Аналог*([грек.](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96) *аnalogia* – сәйкестік, ұқсастық)– бірдей емес объектілердің кейбір жақтарының, салаларының, қатынастарының ұқсастығы.

*Аналық жағынан туыстың жүйесі* –ана, әйел жағында туыстыққа негізделген.

*Анахронизм*([грек.](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96) *аnachronismos* – кері уақыт)–бір дәуірдің оқиғалары мен сипаттамаларын жаңылыс немесе шартты түрде екінші дәуірге телу.

*Анкета* – алдын ала құрылған [сұрақтар](http://kk.wikipedia.org/wiki/%D0%A1%D2%B1%D1%80%D0%B0%D2%9B) жүйесіне [жауап](http://kk.wikipedia.org/wiki/%D0%96%D0%B0%D1%83%D0%B0%D0%BF) беру [парағы](http://kk.wikipedia.org/w/index.php?title=%D0%9F%D0%B0%D1%80%D0%B0%D2%9B&action=edit&redlink=1). Толтырушы туралы қандай да бір [мәлімет](http://kk.wikipedia.org/w/index.php?title=%D0%9C%D3%99%D0%BB%D1%96%D0%BC%D0%B5%D1%82&action=edit&redlink=1) алу үшін және де кемшіліктің көзқарасын зерттегенде қолданылады. Анкеталардың ашық (толтырушының еркін жауабы), жабық (дайын берілген жауап нұсқаларынан) және аралас түрлері бар.

*Анклав* (лат. *inclavare* – құлыптау) – барлық жағынан басқа мемлекеттің немесе мемлекеттердің аумағының қоршауында қалған мемлекет территориясының бір бөлігі.

*Антагонизм* –мүдделері  қарама-қарсы  күштердің, қастасқан  таптар, топтар, партиялар  және  т.б.  арақатынасының  шиеленіскен түрі.

*Антропогенез*(грек. *anthropos* – адам + *genesis* – пайда болу, қалыптасу) – қоғамдық жан иесі ретінде адамның пайда болып, жетілу үдерісі.

*Антропология* (грек. *arthropos* – адам + *logos* – ілім, сөз) – адамның шығу тегін, дамуын, дене құрылысын, нәсілдік ерекшеліктерін зерттейтін жалпы [биология](http://kk.wikipedia.org/wiki/%D0%91%D0%B8%D0%BE%D0%BB%D0%BE%D0%B3%D0%B8%D1%8F) ғылымының қоғамдық [ғылымдармен](http://kk.wikipedia.org/wiki/%D2%92%D1%8B%D0%BB%D1%8B%D0%BC) тығыз байланысы бар саласы.

*Антропонимдер*(грек. *ἄνθρωπος* – адам және *ὄνομα* – есім) – негізін есімдер құрайтын атаулар.

*Анықтама*(немесе дефиниция) – белгілі бір объектіні айыруға, табуға, құрастыруға, ғылымға жаңадан енгізілген сөз атауы мағынасын тұжырымдауға мүмкіндік беретін қисындық тәсіл.

*Аңыз*– 1) халықтың наным-сенімінен, қиял-арманынан туатын ауызша айтылатын шежіре, ауыз әдебиетінің жанры; 2) әлемнің, табиғи құбылыстардың пайда болуы, Құдайлардың, атақты батырлардың шығу тегі туралы ежелгі халықтардың ауыздан-ауызға беріліп келген аңыздары; бүкіл халықтарда табиғат құбылыстарын түсіндіру үшін ерте кезеңнің өзінде пайда болған.

*Аргумент*(лат. *argumentum* – нәрсе, пән, белгі) – пікірдің, ойдың немесе теорияның ақиқаттығына келтірілетін дәлел.

*Ареал*(лат. *area* – жер, кеңістік) – жер бетінің жануарлар мен өсімдіктердің белгілі бір түрлері тіршілік ететін аймағы.

*Арид аймағы*(лат. *aridus* –құрғақ) – егін шаруашылығына қолайсыз (шөлдер және жартылай шөлдер) жасанды суландырылған аз сулы географиялық аймақтардың жинақ атауы.

*Аридтік климат* – атмосфера ылғалдылығы жеткіліксіз жағдайда қалыптасқан климат.

*Артефакт*(лат. *arte/actum* – жасанды істелген)– табиғи емес жасанды жолмен пайда болған кез келген зат.

*Аруақ* – жан денеден бөлек өмір сүреді деген көне ұғымнан туған діни наным бойынша қайтыс болған адамдардың тіршіліктегі адамдарды желеп-жебеп жүретін рухы.

*Археология*(грек. *ἀρχαῖος* – ежелгі, көне + *λόγος –* сөз, ой, сана, заң) – нақты ескерткіштер бойынша адамзаттың өткен тарихын зерттейтін ғылым.

*Архитектура*(сәулет өнері) **(**лат. *archіtectura –* құрылысшы) – құрылысты жобалау, салу, оған көркемдік бейне беру өнері.

*Ассамблея* –халықаралық ұйым мүшелерінің жалпы жиналысы. Мысалы, Біріккен  Ұлттар  Ұйымының  Бас  Ассамблеясы.

*Ассимиляция*(лат. *assimilatio* –ұқcасу, сіңісу, сіңу) –саны аз, саяси-әлеуметтік ахуалы төмен халықтың өзінен саны да, қуаты да көп халықтың басыңқы ықпалы нәтижесінде сол халық құрамына біртіндеп сіңіп, жұтылып кету құбылысы. Ассимиляция барысында бір халық өзінен үлкен екінші доминант халыққа сіңіп кетіп, ана тілін, әдет-ғұрпын, дінін, мәдениетін, өзіндік сана-сезімін, т.б. ұлттық ерекшеліктерін жоғалтады. Ассимиляция екі жолмен жүреді: күштеу арқылы немесе табиғи жолмен.

*Ассоциация* (лат. *assotiatio –* біріктіру) – адамдардың қандай да бір нақтылы нәтижелерге жету мақсатында әртүрлі қауымдастықтарға, [одаққа](http://kk.wikipedia.org/wiki/%D0%9E%D0%B4%D0%B0%D2%9B) және топқа бірігуі әрі олардың тығыз қарым-қатынасының нәтижесі немесе үрдіс.

*Атақоныс* – ең алдымен жеті аталық рулық-қауымдық территория.

*Ата-баба* –туыстық-рулық қатынастардың іргелі принциптері мен нормалары бойынша белгілі бір тайпалық құрылымға кіретін жеті аталық рулардың ортақ ата тектерінің атауы.

*Атамекен* (араб. *мәкан* – орын, жай) – туған жер, [өлке](http://kk.wikipedia.org/wiki/%D3%A8%D0%BB%D0%BA%D0%B5). Түркі қауымына ортақ «ата» сөзімен қосылып, әуелде «ата қоныс» ұғымында қолданылған. Кейін келе мәні кеңейіп, ата-бабалар ғұмыр кешкен, олардың өз ұрпақтарына мәңгілікке қалдырған иелігі, ең қымбат [мұрасы»](http://kk.wikipedia.org/wiki/%D0%9C%D2%B1%D1%80%D0%B0) деген ұғымды білдіреді. [Отан](http://kk.wikipedia.org/w/index.php?title=%D0%9E%D1%82%D0%B0%D0%BD&action=edit&redlink=1" \o "Отан (мұндай бет жоқ)) ұғымдарының баламасына айналған Атамекен еліміздің, [мемлекеттілігіміздің](http://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82) негізі.

*Атау* – белгілі бір затты білдіретін, кең ауқымды мағынасында – тек материалдық объект ретінде ғана емес, біз атай алатын барлық нәрсе ретінде ұғым беретін тіл өрнегі.

*Атеизм*(франц. *atheisme*, грек *atheon –* құдайсыздық) –табиғаттан тыс күштерге (рухтар, құдайлар, ақыреттік өмір, т.б.) сенуді жоққа шығаратын көзқарастар жүйесі, бүкіл дін атаулыны бекерге шығару.

*Атқарушы билік* –биліктің тармақталуы негізінде істейтін мемлекеттік басқару органдарының жүйесі. Оған үкімет пен әкімшілік жатады. Парламенттік республикаларда оларды заң шығарушы  өкілдік  органдар  қалыптастырады. Сондықтан  атқарушы  билік  солардың  бақылауында  болады  және  олардың алдында  есеп  береді. Олардың  жұмысы  заңға  негізделіп, заң  шеңберінде  іс істеуі керек.  Әйтпесе парламент  үкіметке  сенім  білдірмеуі  мүмкін.

*Атрибут* (лат. *attributio* – бір нәрсенің ерекше белгісі, тұрақты қасиеті, заттың бөлінбес бөлшегі) – заттың өзіндік қасиеті, онсыз зат өмір сүріп, мән-мағынаға ие бола алмайды.

*Ауыл* – көшпелі және жартылай көшпелі адамдардың дәстүрлі қонысы.

*Ауыл (деревня)* –тарихи түрге жататын ауылшаруашылығының елді мекені, олар белгілі бір жерге иелік етіп және оны өңдеуі.

*Ауыл қауымы* – көшпелі және жартылай көшпелі мал өсірушілер қауымының көршілестікті білдіретін атауы.

*Аффект* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *affects* – жан толқынысы) – [адам](http://kk.wikipedia.org/wiki/%D0%90%D0%B4%D0%B0%D0%BC) көңіл күйінің кенеттен өзгеріп, әсерленуі (долдану, үрейлену, т.б.).

**-Ә-**

*Әдеп* ([араб.](http://kk.wikipedia.org/wiki/%D0%90%D1%80%D0%B0%D0%B1_%D1%82%D1%96%D0%BB%D1%96) أدب‎ *адаб*) – қоғамдағы адамдар мінез-құлқына қойылатын этикалық талаптарды білдіретін ұғым, белгілі бір халықтың әдет-ғұрпында тұрақтанып қалыптасқан этикалық тәртіп, тәрбие, ізеттілік, сыпайылық, ибалылық.

*Әдет-ғұрып* – адамдардың белгілі бір жағдайларға байланысты, қайталанып отыратын үйреншікті мінез-құлықтық іс-қимылдары. Оларға көпшілікке ортақ еңбек ету әдістері, тұрмысқа және отбасыға байланысты адамдар арақатысының сол қоғамда кең тараған түрлері және діни салттар, тайпа, тап, халық өмірінің ерекшеліктерін бейнелейтін және қайталанып отыратын әрекеттер жатады.

*Әділет* – ғибраттық-праволық, әлеуметтік-саяси сана категориясы, адамның түпкілікті құқықтарының тарихи кезеңдерде өзгерістерге ұшырауына байланысты оған берілетін шынайы баға туралы ұғым.

*Әкімшілік* –іске нақты басшылықтың орнына бұйрықшыл-жарлықшыл әдісті қолданушылық.

*Әл-ауқат* – материалдық мұқтаждығы болмауымен сипатталатын адамның [экономикалық](http://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0) жағдайы.

*Әлем* – материалды дүние, материалды объектілер, сапалық жағынан әртүрлі болып келетін материя формаларының толық жиынтығы.

*Әлем бейнесі* – тарихи кезеңдерді этнология типологиясы бойынша бейнелеу үлгілеріне қатысты ұғым.

*Әлеуметтік*(лат. *socialis* –жолдастық, қауымдастық) – 1) адамның қоғамдық өмірінің мәні; 2) қоғамдық жүйелер құрылымдарын көрсету үшін қолданылады.

*Әлеуметтік ақпарат* –қоғамдық, сондай-ақ адам, қоғам және табиғат арасындағы қатынастардың өзара әлеуметтік әсерін реттеп отыру үшін қолданылатын, қалыптасқан, үнемі жаңарып отыратын білімдердің, мәліметтердің жиынтығы.

*Әлеуметтік антропология* (грек. *аnthropos –* адам *+ logos –* ілім, сөз) – [әлеуметтану](http://kk.wikipedia.org/wiki/%D3%98%D0%BB%D0%B5%D1%83%D0%BC%D0%B5%D1%82%D1%82%D0%B0%D0%BD%D1%83) мен [этнографияға](http://kk.wikipedia.org/wiki/%D0%AD%D1%82%D0%BD%D0%BE%D0%B3%D1%80%D0%B0%D1%84%D0%B8%D1%8F) жақын, адамның шығу тегі мен [даму](http://kk.wikipedia.org/wiki/%D0%94%D0%B0%D0%BC%D1%83) сатыларын, өмірінің мәнін, [индустрияға](http://kk.wikipedia.org/w/index.php?title=%D0%98%D0%BD%D0%B4%D1%83%D1%81%D1%82%D1%80%D0%B8%D1%8F&action=edit&redlink=1) дейінгі [аграрлы қоғамдағы](http://kk.wikipedia.org/wiki/%D0%90%D0%B3%D1%80%D0%B0%D1%80%D0%BB%D1%8B_%D2%9B%D0%BE%D2%93%D0%B0%D0%BC) әлеуметтік қатынастарды, институттарды зерттейтін [ғылым](http://kk.wikipedia.org/wiki/%D2%92%D1%8B%D0%BB%D1%8B%D0%BC).

*Әлеуметтік бағытталуы* –адамның өзінің қоғамның әлеуметтік құрылымындағы орнын, жағдайын түсінуі, ұнамды әлеуметтік жағдайды таңдауы және оған жету жолдарын белгілеуі.

*Әлеуметтік байланыс* –жеке адамдардың немесе адам топтарының бір-біріне деген кез келген әлеуметтік-мәдени қатынастарын белгілейтін түсінік.

*Әлеуметтік бейімделу*адамның немесе топтың өз қажеттілігіне сәйкес жаңа әлеуметтік ортаны белсенді түрде игеруінен және әлеуметтік жүйедегі өз орнын ауыстыруынан көрінеді.

*Әлеуметтік белсенділік* –индивидтің қоғамдағы қызмет сипатын бейнелейтін ұғым.

*Әлеуметтік ғұрып* –адамдардың мінез-құлқын және олардың топтағы (қоғамдағы) қарым-қатынасын реттейтін тарихи қалыптасқан әдет.

*Әлеуметтік институт* – қоғамдық қарым-қатынастардың тұрақтылығын қамтамасыз ететін мамандандырылған іс-әрекетті жүзеге асырудың бір түрі.

*Әлеуметтік конфликт* –қоғамдағы диалектикалық қайшылықтар дамуының ең жоғарғы сатысы, ол әлеуметтік қауым және индивидтер мүдделерінің қарама-қарсы бағыттарының үдеуімен сипатталады.

*Әлеуметтік қарым-қатынас* –әлеуметтік субъектілердің қоғамдағы жағдайы мен қоғамдық өмірдегі рөліне байланысты туатын, олардың өзара қатынас, қызметін білдіретін, салыстырмалы түрде анықталатын тәуелсіз, ерекше қарым-қатынастардың бір түрі.

*Әлеуметтік қауымдастық* –әлеуметтік ішкі байланыстардың негізі – тұратын аймағы бір және бірлескен өмір сүру нәтижесінде қалыптасқан материалдық және мәдени құндылықтары ортақ адамдардың тұрақты бірлестігі.

*Әлеуметтік құбылыс* –әлеуметтік қасиеттері мен белгілері бар әлеуметтік шындықтың көрінісі.

*Әлеуметтік құрылым* – қоғамдық еңбек бөлінісіне, өндіріс күштерінің және өндірістік қатынастардың деңгейіне байланысты қалыптасқан қауымдардың тұтастығы және олардың өзара тұрақты қатынастары.

*Әлеуметтік орта* –адамдардың қалыптасуына, өмір сүруіне, дамуына және қызмет етуіне қоғамдық жағдай туғызатын адамды қоршаған нақты әлеуметтік әлем.

*Әлеуметтік  саясат* –қоғамның  ең  жақсы  дамуын  қамтамасыз  етуге, әлеуметтік  мүдделер  мен  қажеттіктерді  қанағаттандыруға, лайықты  өмір  салтын  орнатуға  бағытталған  саяси  шешімдер  мен  іс-әрекеттер  жиынтығы. Оған  ең  алдымен  халықтың  тұрмыс  жағдайын  жақсарту, жалақыны  көтеру, денсаулық  сақтау, білімін  көтеру, тұрғын  үймен  қамтамасыз  ету  және  т.б. жатады.

*Әлеуметтік стратификация* (лат. *stratum* – жік, қатпар, қабат және *facere* – жасау) – негізгі әлеуметтік айырмашылықтарды және теңсіздікті көрсететін түсінік; оның келесі үш бағыты бар: 1) әлеуметтік мәртебені әлеуметтік теңсіздіктің өлшемі ретінде қарау; 2) әлеуметтік бағыт-бағдармен байланыстыру; 3) негізгі жікжарғылар есебінде мамандық түрін, табыс мөлшерін, білім дәрежесін басшылыққа алу.

*Әлеуметтік топ* – жеке тұлғалардың ортақ, ынтымақты, үйлескен [іс-әрекетті](http://kk.wikipedia.org/wiki/%D0%86%D1%81-%D3%99%D1%80%D0%B5%D0%BA%D0%B5%D1%82) жүзеге асырудағы қажеттіліктерін қамтамасыз ететін адамдар бірлестігінің, өзара әрекетінің негізгі түрі, бірігу дәрежесі әрқилы бірлестіктердің құрамын белгілейін өте кең [ұғым](http://kk.wikipedia.org/wiki/%D2%B0%D2%93%D1%8B%D0%BC).

*Әулет* –бір атадан тараған ұрпақтар, үрім-бұтақ, тұқым.

*Әулие* – ерекше дін жолына кіршіксіз берілгендігімен халық сеніміне ие болған қасиетті тұлға.

**-Б-**

*Баба* –арғы ата, ұлы ата.

*Бақ* – қазақ мәдениетінде бақыт, құт-береке, дәулет түсініктеріне жақын мағынада қолданылатын ұғым.

*Бақыт* – адамның өмір қызығы мен қуанышына, рахатына қанағаттану дәрежесін танытатын этикалық ұғым.

*Бедел* – белгілі бір адамның адамгершілік және іскерлік қасиеттерін ұжымның, топтың бағалау дәрежесі.

*Белгі* – сезіммен қабылданатын, басқа бір зат, құбылыс, қатынастың өкілі түрінде көрінетін нәрсе.

Билингвизм(лат. *bis –* екі мәрте+ *linqua* – тіл)– қостілділік, дербес екі тілде бірдей ойлап, жаза білетін өнер адамдарының психологиясын зерттейтін тіл білімінің әлеуметтік саласы.

*Билiк* – қазақ халқының дәстүрлі санасында «ел басқару», «өкім ету» сөздерімен мәндес ұғымды білдіреді. Қазіргі [құқықтану](http://kk.wikipedia.org/wiki/%D2%9A%D2%B1%D2%9B%D1%8B%D2%9B%D1%82%D0%B0%D0%BD%D1%83), [саясаттану](http://kk.wikipedia.org/wiki/%D0%A1%D0%B0%D1%8F%D1%81%D0%B0%D1%82%D1%82%D0%B0%D0%BD%D1%83) ілімдерінде де ол «өкімет» атауының синонимі ретінде қолданылып жүр.

*Биліктің  тармақталуы –*демократиялық  саяси  жүйе  ойдағыдай  өз  ісін  атқаруы  үшін  және  биліктің  субъектілеріне  қарай  мемлекеттік  билікті  заң  шығарушы, атқарушы, сот  билігі  етіп  үш  тармаққа  бөлу.

*Биосфера* (грек. *bios* – тіршілік, өмір + *sphaira* – шар) – тіршілікті қамтитын және соған байланысты өзіндік геологиялық, физикалық, химиялық құрылысы бар жер қабаты.

*Бипатридтер* (лат. *bis* – қос және грек. *patrido*s – отан) – екі елде азаматтығы бар адамдар.

*Болжам* – қандай да бір құбылыстарды, процестерді түсіндіру барысында қолдау табатын немесе оны теріске шығаруға тура келетін алдын ала ұсынылған ғылыми жоба.

*Болмыс*– санаға тәуелсіз өмір сүретін объективті дүниені, материяны адамдардың материалдық өмірінің табиғатын белгілеуге арналған ұғым.

*Бос уақыт* – қажетті істерден соң артып қалатын және күш-қуатты қалпына келтіруге пайдаланатын, сонымен бірге адамның дене және рухани дамуына жұмсалатын еңбектен тыс уақыт бөлігі.

*Босқын* –аштықтан, қуғын-сүргіннен қашып көшу, қашқан ел.

*Бұқаралық коммуникация* (лат. *massa* – кесек + *communicare* – біреумен кеңесу, ақылдасу) – ақпарды (хабарды), білімдерді, рухани байлықтарды, [моральдық](http://kk.wikipedia.org/wiki/%D0%9C%D0%BE%D1%80%D0%B0%D0%BB%D1%8C) және құқықтық (праволық) нормаларды және тағы да сол сияқты [техникалық](http://kk.wikipedia.org/wiki/%D0%A2%D0%B5%D1%85%D0%BD%D0%B8%D0%BA%D0%B0) құралдардың (баспасөздің, [радионың](http://kk.wikipedia.org/wiki/%D0%A0%D0%B0%D0%B4%D0%B8%D0%BE), киноматографияның, теледидардың) көмегімен саны көп, бытыраңқы [аудиторияға](http://kk.wikipedia.org/wiki/%D0%90%D1%83%D0%B4%D0%B8%D1%82%D0%BE%D1%80%D0%B8%D1%8F) тарату үрдісі.

*Бұқаралық мәдениет* (лат. *massa* – кесек + *culture* – өңдеу, тәрбиелеу) – 1) әртүрлі тарихи кезеңдерде мәдениеттің әлеуметтік жіктелуі процесі нәтижесінде азды-көпті көрініс табатын әлеуметтік мәдени құбылыстардың жиынтығы; 2) нақты белгілер мен мінездемелерге жауап беретін әлеуметтік [феномен](http://kk.wikipedia.org/wiki/%D0%A4%D0%B5%D0%BD%D0%BE%D0%BC%D0%B5%D0%BD); 3) көркем мәдениеттің түрі (стилі), «классикалық», халықтық мәдениеттен алшақ және өнердің өмірдің аса маңызды салмақты саласынан ойын-сауық саласына ойысып, «сән сезімін» жоғалту және т.б.; ықпалдасу процестерінің күшеюі нәтижесінде стандартталған мәдени формалардың, ережелер мен бейнелердің кең таралуына жағдай жасайтын, трансұлттық мәдениеттің қалыптасуына себепкер болатын қазіргі мәдениеттің ерекше қабаты.

*Бұқаралық сана* – белгілі бір қоғамдағы бұқараның, таптардың, әлеуметтік топтардың күнделікті өмір жағдайларын, сұраныстары мен мүдделерін көрсететін қоғамдық сана.

*Білім* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *scientia*, [ағылш.](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96) *knowledge*, [араб.](http://kk.wikipedia.org/wiki/%D0%90%D1%80%D0%B0%D0%B1_%D1%82%D1%96%D0%BB%D1%96) علم‎) – адамдардың белгілі бір жүйедегі ұғымдарының, деректері мен пайымдауларының, т.б. жиынтығы. Білім адамзат мәдениетінің ең ауқымды ұғымдарының бірі болып табылады. Ол [сана](http://kk.wikipedia.org/wiki/%D0%A1%D0%B0%D0%BD%D0%B0), [таным](http://kk.wikipedia.org/wiki/%D0%A2%D0%B0%D0%BD%D1%8B%D0%BC), объективті [әлем](http://kk.wikipedia.org/wiki/%D3%98%D0%BB%D0%B5%D0%BC), [субъект](http://kk.wikipedia.org/w/index.php?title=%D0%A1%D1%83%D0%B1%D1%8A%D0%B5%D0%BA%D1%82&action=edit&redlink=1), [ойлау](http://kk.wikipedia.org/wiki/%D0%9E%D0%B9%D0%BB%D0%B0%D1%83), [логика](http://kk.wikipedia.org/wiki/%D0%9B%D0%BE%D0%B3%D0%B8%D0%BA%D0%B0), [ақиқат](http://kk.wikipedia.org/wiki/%D0%90%D2%9B%D0%B8%D2%9B%D0%B0%D1%82), [парасат](http://kk.wikipedia.org/wiki/%D0%9F%D0%B0%D1%80%D0%B0%D1%81%D0%B0%D1%82), ғылыми және т.б. күрделі де терең ұғымдармен тығыз байланыста әрі солар арқылы анықталады.

*Бірмезгілділік*– кеңістіктері бірінен-бірі алшақ оқиғалардың уақыт жағынан тұстастығы.

*Бюрократия* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *bureau* – бюро, канцелярия және грек. *kratos* – күш, билік, үстемдік; канцелярияның билігі) – атқарушы билік орталықтарының қоғам мүшелерінің еркінен тыс қалуына негізделген саяси, әлеуметтік және экономикалық жүйе; қоғамның және мемлекеттің [саяси](http://kk.wikipedia.org/w/index.php?title=%D0%A1%D0%B0%D1%8F%D1%81%D0%B8&action=edit&redlink=1), [экономикалық](http://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0), әлеуметтік-мәдени салалардағы қызметтерінде ресми және бейресми шенеуніктік байланыстарға негізделген билік жүйесі.

**-В-**

*Верификационизм*(лат. *verus* – ақиқат + *facere* – жасаймын) – ғылыми ақиқат, оның деректері эмпирикалық тексеру арқылы айқындалады деген әдістемелік концепция.

*Веcтернизация* (ағылш. *vestern* – батыстық) – батыс мәдениеті үлгілерін қабылдау, басқа мәдениеттердің батыстандырылуы немесе батыстық донор мәдениеттен реципиент ретінде жеке құндылықтарды қабылдауы.

*Волюнтаризм* (лат. *voluntas* – ерік) – ерікті [қоғам](http://kk.wikipedia.org/wiki/%D2%9A%D0%BE%D2%93%D0%B0%D0%BC) дамуы мен оны санаға, қоғам заңдылықтарына қарсы қою және қоғамдық дамудың шешуші факторы ретінде мойындаудан шығатын идеология мен [психологияның](http://kk.wikipedia.org/wiki/%D0%9F%D1%81%D0%B8%D1%85%D0%BE%D0%BB%D0%BE%D0%B3%D0%B8%D1%8F), саясат пен тәжірибенің мәні.

**-Г-**

*Гармония*(үйлесімділік)(грек. *harmonia* – пайда болу, қалыптасу)–белгілі бір тұтастықтың бөліктері мен элементтерінің бірегей, бірге әрекет етуі, өзара үндестігі.

*Гендерлік зерттеу* (ағылш. *gender*, лат. genus – ру) – бір [мәдениет](http://kk.wikipedia.org/wiki/%D0%9C%D3%99%D0%B4%D0%B5%D0%BD%D0%B8%D0%B5%D1%82) аясында [жыныстық](http://kk.wikipedia.org/wiki/%D0%96%D1%8B%D0%BD%D1%8B%D1%81) айырмашылықтары бар адамдардың, яғни [әйелдер](http://kk.wikipedia.org/wiki/%D3%98%D0%B9%D0%B5%D0%BB) мен [ерлердің](http://kk.wikipedia.org/wiki/%D0%95%D1%80) [мінез-құлық](http://kk.wikipedia.org/wiki/%D0%9C%D1%96%D0%BD%D0%B5%D0%B7-%D2%9B%D2%B1%D0%BB%D1%8B%D2%9B) ерекшеліктерін [зерттеу](http://kk.wikipedia.org/wiki/%D0%97%D0%B5%D1%80%D1%82%D1%82%D0%B5%D1%83%D0%B4%D1%96%D2%A3_%D1%82%D2%B1%D1%80%D0%B0%D2%9B%D1%82%D1%8B_%D3%99%D0%B4%D1%96%D1%81%D1%82%D0%B5%D1%80%D1%96).

*Генезис*(грек. *genesis* – пайда болу, қалыптасу)– дамушы құбылыстың, нәрсенің, болмыс-бітімдерінің бастапқы кезеңі, шығу тарихы, қалыптасу сатылары.

*Генезикалық әдіс*(грек. *genesis* – пайда болу, қалыптасу)–әлеуметтік құбылыстар мен процестерді, олардың пайда болуы мен дамуына талдау жасай отырып зерттеу тәсілі.

*Генеология* (грек. *genealogіa* – шежіре) – туысқандық қатынастарға негізделген, шыққан арғы тектен бастау алатын ұрпақтар сабақтастығын білдіретін ұғым.

*Генетикалық тәсіл* (грек *genetіkos* – шығу тегіне тән) – табиғи және әлеуметтік құбылыстарды олардың дамуына талдау жасауға негізделген зерттеу тәсілдері.

*Генофонд* (ген және французша *fond –* жиынтығы)–нақтылы бір этностық немесе өркениеттің, адамзаттың жалпы мәдени қазыналар қорына қосқан құндылықтарының жиынтығы.

*Геноцид* (грек. *genos* – тек, қауым + *caedere* – өлтіремін) – нәсілдік немесе этностық басымдылық пен жеккөрушілікті желеу етіп, адамдық бірлестіктерді жою әрекеттері.

*Географиялық орта* (грек. *ge* – жер + grapho – жазу) – қазіргі тарихи кезеңдегі қоғамдық өмір процестерімен қамтылған және қандай болмасын қоғамның дамуы мен сқталуына қажетті жағдай жасайтын заттар мен жанды және жансыз табиғат құбылыстарының (жер беті, атмосфера, гидросфера, топырақ қабаты, өсімдік және жануарлар дүниесі) жиынтығы.

*Гипотеза*(грек *hypothesis* – негізгі, жорамал) – ой қорыту жүйесі, сол арқылы бірқатар фактілер негізінде объектінің, байланыстың немесе құбылыс себептерінің болуы туралы тұжырым жасайды.

*Глоссарий* –терминдермен айтылған ойлардың түсіндірме сөздігі.

*Гуманизм* (лат. *hymanus* – иманды) – адамның қадір-қасиеті мен құқын құрметтеуді, оның жеке тұлға ретінде бағасын, адамның игілігіне, оның жан-жақты дамуына, адам үшін қолайлы қоғамдық өмір жағдайын жасаған қамқорлықты білдіретін көзқарастардың жиынтығы.

**-Ғ-**

*Ғаламдық проблемалар* –дүниежүзін, оның аймақтарын немесе елдерін қамтитын заманымыздың жалпыадамзаттық проблемаларының комплексі.

*Ғарыш* –аспан әлемі, біртұтас әлем.

*Ғылым*– табиғат, қоғам мен ой жүйесі туралы жаңа білімдер жасауға бағытталған және оның барлық шарттары мен сәттерін түгел қамтитын зерттеу қызметінің саласы.

*Ғылыми болжам* – теориялық, тәжірибелік деректерді тұжырымдауға және дамудың объективті заңдылықтарына сүйене отырып, табиғат пен қоғамның, зерттелмеген немесе тәжірибеде әлі де болса анықталмаған құбылыстарын болжау.

*Ғұмыр* – діни ұғым бойынша адамның пәни дүниедегі тіршілігінің уақыты.

*Ғұрып* – ежелден орныққан әдеттік ұстанымдар мен нормалардың, ырымдар мен тыйымдардың социумдық қажеттілікке байланысты дағдылы қалыппен және ретпен атқарылатын ұжымдық іс-әрекет арқылы көрініс беруі.

**-Д-**

*Дағдырыс,* кризис (грек. *krisis* – шешім) – [мәселенің](http://kk.wikipedia.org/wiki/%D0%9C%D3%99%D1%81%D0%B5%D0%BB%D0%B5) аса асқынып, ушығып, басқа мәселелерді кері ысырып, алдыңғы орынға шығатындай деңгейге көтерілу дәрежесі. Ал оның жағымсыз (ұнамсыз) салдарының орнын толтыру оңайға түспейді. Мысалы, [саяси](http://kk.wikipedia.org/w/index.php?title=%D0%A1%D0%B0%D1%8F%D1%81%D0%B8&action=edit&redlink=1), [экономикалық](http://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0), [экологиялық](http://kk.wikipedia.org/wiki/%D0%AD%D0%BA%D0%BE%D0%BB%D0%BE%D0%B3%D0%B8%D1%8F) және т.б. дағдарыстар.

*Дағды* –ұзақ уақыт қайталаудың нәтижесінде машықтанатын іс-қимылдар.

*Дала өркениеті* – түркі тектес халықтардың, соның ішінде қазақтардың материалдық және рухани құндылықтарының даму сатысы.

*Далалық зерттеу* – нақты [өмір](http://kk.wikipedia.org/wiki/%D3%A8%D0%BC%D1%96%D1%80) [жағдайларында](http://kk.wikipedia.org/wiki/%D0%96%D0%B0%D2%93%D0%B4%D0%B0%D0%B9) адам [мінез-құлқын](http://kk.wikipedia.org/wiki/%D0%9C%D1%96%D0%BD%D0%B5%D0%B7-%D2%9B%D2%B1%D0%BB%D1%8B%D2%9B) бақылау арқылы әлеуметтік [құбылыстарды](http://kk.wikipedia.org/wiki/%D0%9C%D1%96%D0%BD%D0%B5%D0%B7-%D2%9B%D2%B1%D0%BB%D1%8B%D2%9B) ірі масштабта зерттеу.

*Даму* – мәңгі, қажетті қозғалыс, уақыттағы өзгеріс.

*Дәріс* – белгілі бір тақырып бойынша материалдарды баяндау. Жоғары оқу орындарында жаңа білімді хабарлаудың алдыңғы қатарлы әдісі.

*Дәстүр* (лат. *traditio* – тапсыру, жалғастыру) – тарих барысында қалыптасып, ұрпақтан-ұрпаққа жалғасып отыратын әдет-ғұрыптар, салт-сана, қоғамдық тәртіп, заң, мұрат пен игілік, мінез-құлық қалыптары және т.б., қоғамда, ұлтта немесе жекелеген әлеуметтік топтарда ұзақ уақыт бойы сақталатын әлеуметтік-мәдени мұра элементтері.

*Дәуір* –қоғамның, табиғаттың, саясаттың, ғылымның жалпы  өзіндік  ерекшеліктері  бар  ұзақ  кезеңі.

*Девиантты мінез-құлық* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *deviatio* – ауытқу) – жалпыға ортақ ережелерден ауытқитын әлеуметтік іс-әрекет, осы ережелерді бұзатын адамдар мен әлеуметтік топтардың қылықтары; қабылданған құқықтық немесе моральдық нормаларды бұзған адамның мінез-кұлқы.

*Девиация*(лат. *deviatio* – ауытқу)– жалпыға ортақ қалыпты нормадан ауытқу, яки жеке адамның немесе топтың осы жалпыға ортақ қалыпты нормадан ауытқып, оның жалпы қоғамға немесе белгілі бір топқа жағымсыз әсері болатын әлеуметтік әрекеті.

*Деградация*(франц. *degradation* – құлдырау)– бірте-бірте төмендеу, құлдырау; жағымды қасиеттердің төмендеуі немесе жоғалуы.

*Дедукция* (лат. *deductio* – сырын ашу) – пайымдау амалдарының және зерттеу әдістерінің бірі.

*Демагогия* –өз мақсатына  жету  үшін  адамдарға  жалған  уәделер беру, деректерді  бұрмалау  және  т.т. арқылы  әсер  ететін  саяси  әрекеттің  түрі. Күнделікті  тұрмыста  бос  сөз, шатпақ деген мағынаны  білдіреді.

*Демография*(грек. *demos* – халық + *grahpo –* жазамын)– белгілі бір аймақтағы тұрғындар туралы, олардың санын, құрамын, құрылымын, территория бойынша бөлінуін, уақытқа байланысты өзгерістерін зерттейтін ғылым.

*Демографиялық болжам* – әлемдегі, белгілі бір елдегі, аймақтардағы халықтардың санының өсуіне алдын ала 1 – 10 жыл көлеміндегі қысқа мерзімге, бір ғасырлық ұзақ мерзімге есептеу әдісімен болжам жасау.

*Демографиялық дағдарыс* – белгілі бір аймақта әлеуметтік, экономикалық, табиғат ықпалдары әсерінен халық ұдайы өсуінің тежелуі.

*Демографиялық дүмпу* – халық санының шұғыл немесе қарқынды өсуі. Осындай дүмпу кезеңінде өлімнің саны азайып, туудың саны көбейеді, ол халық санының жедел өсуіне алып келеді.

*Демографиялық көрсеткіштер* –халықтың жалпы саны, жынысы, туылу, өлім, жас нәрестелер өлімі коэффициенттері, халықты өндіру коэффициенті бойынша сәйкестігі, миграция көрсеткіштері мен басқаларынан тұрады.

*Демографиялық саясат* – белгілі бір жоспар бойынша халық санын өсіру немесе шектету.

*Демократия* ([грек.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *demos* – [халық](http://kk.wikipedia.org/wiki/%D0%A5%D0%B0%D0%BB%D1%8B%D2%9B) + *kratos* – билік) – 1) [мемлекет](http://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82) түрі; 2) т[ендік](http://kk.wikipedia.org/wiki/%D0%A2%D0%B5%D0%BD%D0%B5%D1%80%D0%B8%D1%84%D0%B5), сайлау, көпшілік дауыспен шешім қабылдау принциптеріне негізделген ұйымның ұйымдастырылу түрі; 3) қ[оғамдық](http://kk.wikipedia.org/wiki/%D2%9A%D0%BE%D2%93%D0%B0%D0%BC) құрылымның мұраты.

*Депопуляция* (лат. *depopulatio* – талқандаушылық, тонаушылық, үркіншілік) – демографиялық дағдарыстың көріну түрі, халықтың абсолютті санының өткен санақпен салыстырғанда төмендеуі.

*Депортация* **(**лат. *deportatio* – қуғындау, көшіру**)** – белгілі бір халықты күштеп көшіру.

*Дерекнама*– белгілі бір ғылыми зерттеуге негіз болатын жазба дүниелер, ескерткіштер.

*Десоциализация* (лат. *de... –* болмағандықты, орындатпауды, жоюды көрсететін сүйеу*,* франц. *socialisation* – социализация) – жеке тұлғаның қоғаммен байланысының әлсіреуі немесе жоғалуы.

*Дефиниция*(лат. *definitio* – анықтау) – ұғымның немесе [заттың](http://kk.wikipedia.org/wiki/%D0%97%D0%B0%D1%82) нақты белгілерін және басқадай ерекшеліктерін, [мазмұнын](http://kk.wikipedia.org/wiki/%D0%9C%D0%B0%D0%B7%D0%BC%D2%B1%D0%BD) [логикалық](http://kk.wikipedia.org/wiki/%D0%9B%D0%BE%D0%B3%D0%B8%D0%BA%D0%B0) нақты анықтау.

*Дешт* – сусыз тасты сорлар, малтатас беттері.

*Диалектика* ([грек.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *dialegomai* – пікірталас, әңгімелесу өнері) – табиғаттың, адамзат қоғамының және ойлаудың қозғалысы мен дамуының жалпы заңдылықтары туралы [философиялық](http://kk.wikipedia.org/wiki/%D0%A4%D0%B8%D0%BB%D0%BE%D1%81%D0%BE%D1%84%D0%B8%D1%8F) ғылым, бір қасиеттен екінші қасиетке секіріс түрінде ауысуына әкелетін ішкі қарама-қайшылықтарын және қарама-қарсылықтардың күресін ашу жолымен қоғам мен табиғаттың әрқашан қозғалыста болатын және өзгеріп отыратын құбылыстарын танудың ғылыми [әдісі](http://kk.wikipedia.org/wiki/%D3%98%D0%B4%D1%96%D1%81).

*Диаспора*(грек. *diaspora*–таралу, шашырау, бытырау) – күштеп көшіру арқылы түрлі саяси-әлеуметтік жағдайға душар болған, басқа елдердің ортасына барып паналаған этностардың шашыранды топтары.

*Диверсификация* (лат. *diversi-focato* – түрлендіру) – белгілі бір мәселені жан-жақты зерттеу. Зерттеліп отырған мәмілеге бір қырынан ғана емес, оған әсер ететін басқа құбылыстардың да ерекшеліктерін ескере отырып, сан қырынан қарастыруды мойындау.

*Дискриминация* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *discriminatio* – алалау, бөлектеу) – [нәсілдік](http://kk.wikipedia.org/wiki/%D0%9D%D3%99%D1%81%D1%96%D0%BB), [этникалық](http://kk.wikipedia.org/w/index.php?title=%D0%AD%D1%82%D0%BD%D0%B8%D0%BA%D0%B0&action=edit&redlink=1), [жыныстық](http://kk.wikipedia.org/wiki/%D0%96%D1%8B%D0%BD%D1%8B%D1%81), [жастық](http://kk.wikipedia.org/wiki/%D0%96%D0%B0%D1%81%D1%82%D1%8B%D2%9B) және басқа да белгілеріне немесе субмәдени топ мүшесі болғанына қарай азаматтарды құқынан айырып, мүмкіндіктерін шектеу процесі.

*Дискурс*([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *discursus* – сөз, баяндау, әңгімелесу, сөйлесу)–сөйлесу арқылы берілетін ойдың әлеуметтік астарына талдау беретін ұғым.

*Дислокальдық* – жұбайлардың бөлек қоныстануы.

*Дисперсиялық*([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *dispersion* – шашырау) –географиялық объектілердің нақтылы аумақтағы бытыраңқылығының дәрежесі.

*Диспропорция* ([лат.](http://ru.wiktionary.org/wiki/%D0%BB%D0%B0%D1%82%D0%B8%D0%BD%D1%81%D0%BA%D0%B8%D0%B9_%D1%8F%D0%B7%D1%8B%D0%BA) *[dis](http://ru.wiktionary.org/wiki/dis-%22%20%5Co%20%22dis-)*– айыру, ажырату + [*proportio*](http://ru.wiktionary.org/wiki/proportio) – пропорция, арақатынас, шамаластық) – жастық құрылымдағы сәйкессіздік. Мысалы, бір мемлекетте әйелдер санының көп болып ерлер санының аз болуы немесе балалар санының көп болып кәрілер санының аз болуы.

*Диссидент* –үстемдік  етуші, билеуші  идеологиямен  келіспеген  адам.

*Догматизм*(грек. *dogma* – пікір, ой) – тексерусіз, зерттеусіз соқыр сенімге ғана сүйенген, дәлелденбеген қағида негізінде теориялық және саяси мәселелерді зерттеп шешуде нақтылы жағдайларды ескермейтін [абстрактілік](http://kk.wikipedia.org/w/index.php?title=%D0%90%D0%B1%D1%81%D1%82%D1%80%D0%B0%D0%BA%D1%82&action=edit&redlink=1) ойлау әдісі.

*Доктрина* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *doctrina* – ілім, ғылым) – [іс-әрекет](http://kk.wikipedia.org/wiki/%D0%86%D1%81-%D3%99%D1%80%D0%B5%D0%BA%D0%B5%D1%82) жасауға [бағыт](http://kk.wikipedia.org/wiki/%D0%91%D0%B0%D2%93%D1%8B%D1%82) беретін нақтылы [нұсқау](http://kk.wikipedia.org/wiki/%D0%9D%D2%B1%D1%81%D2%9B%D0%B0%D1%83)лар принциптерінің жиынтығы. Саяси доктрина саяси іс-әрекетті ұйымдастыруға және саяси құбылыстарды қарастыруға арналған өзара келісілген қағидаттар жиынтығы, бірізділікпен құрылған тұжырымдама болып табылады. Доктрина көбіне [билік](http://kk.wikipedia.org/wiki/%D0%91%D0%B8%D0%BB%D1%96%D0%BA) үшін күрестің, саяси қозғалыс мүшелерінің ықпалдастыру құралына айналады.

*Доминанта* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *dominans* – үстем, негізгі, басым идея) – [семантикалық](http://kk.wikipedia.org/wiki/%D0%A1%D0%B5%D0%BC%D0%B0%D0%BD%D1%82%D0%B8%D0%BA%D0%B0) тұрғыда неғұрлым қарапайым, [стилистикалық](http://kk.wikipedia.org/wiki/%D0%A1%D1%82%D0%B8%D0%BB%D0%B8%D1%81%D1%82%D0%B8%D0%BA%D0%B0) тұрғыда бейтарап, [синтагматикалық](http://kk.wikipedia.org/wiki/%D0%A1%D0%B8%D0%BD%D1%82%D0%B0%D0%B3%D0%BC%D0%B0%D1%82%D0%B8%D0%BA%D0%B0) жағынан орнықты, ұқсас немесе жақын мағыналас [синоним](http://kk.wikipedia.org/wiki/%D0%A1%D0%B8%D0%BD%D0%BE%D0%BD%D0%B8%D0%BC) сөздерді өз айналасына топтайтын сөз.

Дуализм (лат. *dualis* – екі жақты) – материалдық және [рухани мәдениетті](http://kk.wikipedia.org/wiki/%D0%A0%D1%83%D1%85%D0%B0%D0%BD%D0%B8_%D0%BC%D3%99%D0%B4%D0%B5%D0%BD%D0%B8%D0%B5%D1%82) екі қарама-қарсы, бірақ негізі мәдени элементте бір-бірімен тығыз байланыста болады деп қарастыратын ілім, яғни [мәдениет](http://kk.wikipedia.org/wiki/%D0%9C%D3%99%D0%B4%D0%B5%D0%BD%D0%B8%D0%B5%D1%82) дуализмі.

*Дүние* –жер жүзіндегі, ғарыш кеңістігіндегі барша заттар мен құбылыстар, табиғат, жаратылыс, тіршілік, өмір, өлім жөніндегі ұғымдар жүйесін қамтитын категория.

*Дүниетаным* –адамдар мен табиғатқа, жалпы құндылықтарға, моральдық нормаға тұлғаның жалпы қатынасын білдіретін негізгі (бастапқы) сенім, қалып, таным немесе қоғам мүшелерімен ортақ көзқарас, қоршаған ортамен қатынас қалыптастырудағы негізгі өлшем.

*Дін* (араб. – *сенім, наным, илану*) – дүниетаным, дүниені қабылдау, сондай-ақ Аллаға немесе Жаратушыға сену.

*Діни ғимараттар* –Құдайға сыйыну және түрлі діни дәстүрлер өткізу үшін арнайы салынған құрылыстар. Діни дәстүрлерге сай әртүрлі көптеген архитектуралық-композициялық тәсілдер табиғаттан тыс өңделген және адамзат іс-әрекетінің берілетін амалы, дүниедегі адам өмірін бар, міне, осы арнайы ғимараттарға қолданылады.

**-Е-**

*Егемендік* –мемлекеттің, халықтың, ұлттың, адамның  саяси  тәуелсіздігі. Мемлекеттік  егемендік  деп  шетелдің  араласуына  жол  бермейтін  мемлекеттің  ішкі  және  сыртқы  істері  мен  қатынастарындағы  саяси  тәуелсіздігі  және  елді  басқаруда, шешімдер  қабылдауда, жоғарғы билік жүргізудегі еркіндігін айтады. Егемендіктің  саяси, экономикалық, құқықтық  жақтары болады.

*Егін шаруашылығы* –ауылшаруашылығының ең басты саласы: техникалық жем-шөптік т.б.

*Ел*– көне түркі тілінде халық сөзінің синонимі ретінде қолданылған атау.

*Еңбек* – адамның іс-қимылының негізгі түрі, оның тіршілік ету тәсілі.

*Еңбек бөлінісі* – әртүрлі және бір-бірімен өзара байланыста болатын еңбек түрлерінің, өндірістік қызметтердің, жалпы істің, сондай-ақ олардың арасындағы қоғамдық байланыстардың жиынтығы.

*Ереже*– белгілі бір заңдылыққа негізделген жазбаша тәртіп, қағида.

*Ерік*– адамның белгілі бір іс-әрекетті атқаруға деген саналы құлшынысы.

*Еріксіз көші-қон* – сталиндік [репрессия](http://kk.wikipedia.org/wiki/%D0%A0%D0%B5%D0%BF%D1%80%D0%B5%D1%81%D1%81%D0%B8%D1%8F) тұсындағы халықты отырған жерінен күшпен көшіріп жіберу. 1937 – 1944 жылдар аралығында Қазақстанға [кәрістер](http://kk.wikipedia.org/wiki/%D0%9A%D0%BE%D1%80%D0%B5%D0%B9%D0%BB%D0%B5%D1%80), күрдтер, [поляктар](http://kk.wikipedia.org/wiki/%D0%9F%D0%BE%D0%BB%D1%8F%D0%BA%D1%82%D0%B0%D1%80), [немістер](http://kk.wikipedia.org/wiki/%D0%9D%D0%B5%D0%BC%D1%96%D1%81%D1%82%D0%B5%D1%80), [шешендер](http://kk.wikipedia.org/wiki/%D0%A8%D0%B5%D1%88%D0%B5%D0%BD%D0%B4%D0%B5%D1%80), [ингуштар](http://kk.wikipedia.org/wiki/%D0%98%D0%BD%D0%B3%D1%83%D1%88%D1%82%D0%B0%D1%80), [балқарлар](http://kk.wikipedia.org/wiki/%D0%91%D0%B0%D0%BB%D2%9B%D0%B0%D1%80%D0%BB%D0%B0%D1%80) және басқа халықтар күшпен кешіріліп әкелінді.

*Ерікті түрде көшу* өз еркімен (ұйымдаспаған көші-қон) және мемлекет ұйымдастырған (ұйымдасқан көші-қон) жағдайда болады. Мысалы, тың және тыңайған жерлерді игеруді, шетелдегі қандастарға елге оралуды мемлекет тарапынан ұйымдастыру.

*Ес* – өткен өмір туралы түсініктердің белгісін сақтап, керек кезінде жандандыра алатын құбылыс.

*Еуроцентризм* –ғылым, білім, мәдениет, әдебиет, өнер және т.б. нағыз жетістіктері тек Еуропада ғана дамыды деп дәлелдеуге тырысатын ғылыми тұжырым.

**-Ж-**

*Жағдай* –заттың өзін қоршаған құбылыстарымен істестігін көрсететін категория, ол зат осы құбылыстарға байланысты ғана өмір сүре алады.

*Жалпы адамзаттық құндылықтар* –бүкіл  адамзаттың  рухани  тәжірибесінен  туған  адамгершілік  қазыналар. Олар  адамдардың  адамгершілік  туралы  ой-пікірлерін  білдіреді.

*Жан* – адамның, жан-жануарлардың (кейде өсімдіктердің де) бойындағы тіршілік қуаты туралы түсінік.

 *Жаппа* –төбесі жабық қарапайым баспана түрлерінің жалпылама атауы. Жаппаның күрке, итарқа, ұранқай, шошала деп аталатын түрлері бар.

*Жаһандану*, [ғаламдану](http://kk.wikipedia.org/wiki/%D2%92%D0%B0%D0%BB%D0%B0%D0%BC%D0%B4%D0%B0%D0%BD%D1%83), [әлемдік ауқымдану](http://kk.wikipedia.org/w/index.php?title=%D3%98%D0%BB%D0%B5%D0%BC%D0%B4%D1%96%D0%BA_%D0%B0%D1%83%D2%9B%D1%8B%D0%BC%D0%B4%D0%B0%D0%BD%D1%83&action=edit&redlink=1), [глобализация](http://kk.wikipedia.org/w/index.php?title=%D0%93%D0%BB%D0%BE%D0%B1%D0%B0%D0%BB%D0%B8%D0%B7%D0%B0%D1%86%D0%B8%D1%8F&action=edit&redlink=1) ([ағылш.](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96) *global* – әлемдік, дүниежүзілік, жалпы) – жаңа жалпыәлемдік [саяси](http://kk.wikipedia.org/w/index.php?title=%D0%A1%D0%B0%D1%8F%D1%81%D0%B8&action=edit&redlink=1), [экономикалық](http://kk.wikipedia.org/w/index.php?title=%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0%D0%BB%D1%8B%D2%9B&action=edit&redlink=1), [мәдени](http://kk.wikipedia.org/w/index.php?title=%D0%9C%D3%99%D0%B4%D0%B5%D0%BD%D0%B8&action=edit&redlink=1) және [ақпараттық](http://kk.wikipedia.org/w/index.php?title=%D0%90%D2%9B%D0%BF%D0%B0%D1%80%D0%B0%D1%82%D1%82%D1%8B%D2%9B&action=edit&redlink=1) тұтастық құрылуының үрдісі.

*Жастық құрылым* – халықты балалар (0 – 12 жас), жасөспірімдер (13 – 15), еңбекке жарамды жастағылар (15 – 60), кәрілер (60 және одан жоғары жастағылар) деп бөлу.

*Жастық-жыныстық пирамида* –халықты жасы мен жынысына қарай бөлу көрсеткішін графикалық суреттеу арқылы көрсету.

*Жәдігер* – ертеден қалған мұра, ескерткіш.

*Жеке басқа табынушылық* –саяси қайраткерді шексіз  дәріптеу. Ол  азаматтардың  демократиялық құқықтары тапталған елдерде дамиды.

*Жекешелендіру* –мемлекеттік  меншікті (кәсіпорын, тұрғын  үй, көлік  құралдары және  т.б.)  жеке  меншікке  беру  немесе  сату. Ол – нарықтық  экономикаға  өту  үшін  қажетті  шарттың  бірі.

*Жерсіндіру* (акклиматизация) –жаңа климаттық ортаға адам ағзасының бейімделу үрдісі.

*Жоғары білім* *(higher education)* – [толық орта білім](http://kk.wikipedia.org/w/index.php?title=%D0%A2%D0%BE%D0%BB%D1%8B%D2%9B_%D0%BE%D1%80%D1%82%D0%B0_%D0%B1%D1%96%D0%BB%D1%96%D0%BC&action=edit&redlink=1) негізінде жоғары оқу орындарында берілетін және тиісті дипломмен куәландырылатын маманның [кәсіби](http://kk.wikipedia.org/w/index.php?title=%D0%9A%D3%99%D1%81%D1%96%D0%B1%D0%B8&action=edit&redlink=1) біліктілік дәрежесі.

*Жұмыс күші* – ел халқының жұмыс істеп жүрген, жұмыс іздеп жүрген, бірақ таба алмай жүрген еңбекке жарамды жастағы бөлігінің жалпы мөлшері.

*Жұмыспен қамтылу* – [елдегі](http://kk.wikipedia.org/wiki/%D0%95%D0%BB) [еңбекке](http://kk.wikipedia.org/wiki/%D0%95%D2%A3%D0%B1%D0%B5%D0%BA) қабілетті тұрғындардың жұмыспен қамтамасыз етілу көрсеткіші. Бұл көрсеткіш елдегі мемлекеттік кәсіпорындар мен мекемелерде жұмыс істейтін жұмысшылар мен қызметшілердің‚ ауылшаруашылық өнімдерін өндірумен айналысатын шаруалардың‚ [фермерлердің](http://kk.wikipedia.org/w/index.php?title=%D0%A4%D0%B5%D1%80%D0%BC%D0%B5%D1%80&action=edit&redlink=1)‚ елдегі [мемлекет](http://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82)тік емес мекемелерде‚ саяси және әлеуметтік ұйымдарда, жеке шаруашылықтар мен қожалықтарда‚ кооперативтерде [жұмыс](http://kk.wikipedia.org/wiki/%D0%96%D2%B1%D0%BC%D1%8B%D1%81) істеушілердің‚ жеке еңбек қызметімен айналысушылардың‚ әртүрлі оқу орындарында өндірістен қол үзіп оқитын жастардың‚ әскери қызметшілердің‚ т.б. жалпы санын сипаттайды.

*Жұмыссыздық* – елдегі [еңбекке](http://kk.wikipedia.org/wiki/%D0%95%D2%A3%D0%B1%D0%B5%D0%BA) қабілетті тұрғындардың бір бөлігі өзіне пайдалы еңбекпен айналысатын кәсіп таба алмай дағдаратын әлеуметтік-экономикалық [құбылыс](http://kk.wikipedia.org/w/index.php?title=%D2%9A%D2%B1%D0%B1%D1%8B%D0%BB%D1%8B%D1%81&action=edit&redlink=1).

*Жүйе* – өзара қатынастар мен байланыстарда болатын, белгілі бір тұтастықты, бірлікті құрайтын элементтер жиынтығы.

*Жүйелік әдіс* – негізгі міндеті құрылымы күрделі объектілерді – түрлі типтер мен кластар жүйелерін конструкциялау және зерттеу әдістерімен шұғылданатын ғылымдағы әдістемелік бағыт.

*Жүйелік талдау* – жүйелік тәсілдің негізінде орындалатын объектілерді (программаларды, жүйелерді, құрылғыларды) талдау; жүйелік құралдармен атқарылатын талдау; саяси, [экономикалық](http://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0), ғылыми және [техникалық](http://kk.wikipedia.org/wiki/%D0%A2%D0%B5%D1%85%D0%BD%D0%B8%D0%BA%D0%B0) сипаттағы күрделі проблемалар бойынша шешімдерді дайындауға және негіздеуге пайдаланылатын әдіснамалық құралдар жиынтығы.

*Жылнама* – халықтың, мемлекеттің, қаланың, т.б. жылма-жыл жазылған тарихи шежіресі.

*Жыныстық құрамы* – этносты ерлер, әйелдер тобына бөлу.

**-З-**

*Заимка* –жаңа игеріліп жатқан жерлердегі шағын, әдетте бір аулалы жері бар мекен; уақытша орманда қоныстану.

*Заң* –құбылыстардың жүйелі түрде өзгеруіне себепші болатын оның ішкі, мәнді және тұрақты байланысы.

*Заңнама*, заңдар – мемлекеттегі өкілетті заң шығарушы органдар қабылдаған нормативтік актілер (көбіне заңдар) кешені; сол мемлекеттегі саяси, әлеуметтік, экономикалық, рухани, отбасылық, т.б. қарым-қатынастарды реттейтін құқықтық нормалардың жиынтығы.

*Зат*– материалдық дүниенің біршама дербес тіршілік ететін бөлігі.

*Землянка* – жерден қазылған тұрғын үй.

*Зерттеудің міндеттері* – зерттеу мақсатына, оның болжамдарына байланысты анықталып, шартты түрде негізгі және қосымша болып бөлінеді. Оның негізгі міндеттері – қойған мәселені қандай жолдармен және құралдармен шешуге болатынын анықтау және соларды жүзеге асыру, ал қосымша болжамдарына сәйкес қосымша міндеттер қалыптасады.

**-И-**

*Игілік* – ырыздықты, рухани және мәдени байлықты білдіретін жалпы ұғым; адамның белгілі бір қажеттерін қанағаттандыратын, оның мүддесіне, мақсаты мен ниетіне сәйкес келетін нәрселер.

*Идеал* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *idealis*, грек. *іdea* – ой, түсінік) – адам бойындағы асыл арманды, мақсатты білдіретін ұғым; талаптың, iс-әрекеттің жоғарғы мақсаты, белгiлi бiр нәpceнiң үздiк үлгici.

*Идеалдылық* –адамның бір мақсатты көздеген іс-әрекетінде пайда болатын объективтік нақтылықтың субъективтік бейнесі.

*Идентификация* (лат. *identifico* – ұқсас болу) – ұқсастық белгілеріне сүйене отырып әртүрлі объектілердің барабарлығын анықтау.

*Идея*(грек. *idea* – ой, пікір)– мағына, маңыз, мән ұғымдарын білдіретін, ойлау және болмыс категорияларымен тығыз байланыстағы термин.

*Идеология* (грек. *idea* – ой, пікір, идея + *logos* – сөз) – қоғамдық идеялардың, теориялардың, көзқарастардың жиынтығы.

*Иерархия*(грек. *hierarchia* – қасиетті және билік) – тігінен алғанда жеке деңгейлер араларындағы тәртіптілікпен, жүйелілікпен және өзара іс-қимылмен, байланыстармен сипатталатын көп қатпарлы күрделі системалардың құрылымдық қатынастар типі.

*Изба* –1) Шығыс Еуропа халықтарында қыздырылатын тұрғын үй; 2) орыс халқының ағаш үйі.

*Имидж*(ағылш. *іmаge* – бейне, бейнелеу) – мақсатты түрде өнер ретінде адамның өзіне не бұқаралық ақпарат арқылы белгілі бір зат немесе адам жөніндегі керек мәліметті бейнелеп көрсету.

*Иммигрант* ([лат](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96). іmmіgrants *– қоныстанушы)*, көшіп келуші, бір мемлекеттен басқа мемлекетке ұзақ уақытқа ([Қазақстан](http://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD) заңдары бойынша алты айдан көп мерзімге) немесе тұрақты тұруға қоныстанушы азаматтар.

*Иммиграция*(лат. *іmmіgrare* – көшіп келу) – мемлекетке басқа елден түпкілікті немесе уақытша тұруға келу.

*Индивид*(лат. *іndividuum* – ерекше тұлға) – адамзаттың өкілі, нақты антропологиялық және әлеуметтік ерекшеліктеріне қарамастан ол жеке кісі.

*Индикатор* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *indicator* – көрсеткіш) – бақылау объектісінің жайкүші мен барысын адамның қабылдауына неғұрлым ыңғайлы түрде бейнелейтін аспап (құрылғы).

*Инкрустация* (лат. *incrustatio* – қабықпен жабылу) – ғимарат пен оның бөлшектерін әшекейлеу үшін мәрмәр, керамика, металл, ағаш, перламутр және т.б. ұсақ бөлшектерін ойып орналастыру, түсі мен материалы басқаша болған.

*Инкультурация* (франц. *enculturation* – игеру үдерісі) – тұлғаның өмір сүріп жатқан қоғамының стандарттарына қатысты мәдени компетенттілікті ұстануы.

*Инновация* (ағылш. *innovation* – жаңалық) – этнологияда этностың алғашқы даму кезеңінде болмай, кейіннен пайда болған мәдени құбылысты айқындайтын ұғым.

*Интеграция* (лат. *integratio* – қалпына келтіру, толықтыру) – белгілі бір бөліктердің, элементтердің өзара байланысы, өзара әсері, жақындасуы және жалпыға айналуының барысы мен нәтижесі.

*Интеллект*(лат. *іntellectus* – таным, ұғыну, аңдау) – жеке тұлғаның ақыл-ой қабілеті. Ақыл-ой сезімі адамның таным әрекетімен байланысты. Алғашында бұл термин адам психикасының орынды ойлау функцияларын белгілесе, казіргі кезде оған барлық танымдық үрдістер кіреді.

*Интеллектуал* – [зерделі](http://sozdik.kz/kk/dictionary/translate/kk/ru/%D0%B7%D0%B5%D1%80%D0%B4%D0%B5%D0%BB%D1%96/), [парасатты](http://sozdik.kz/kk/dictionary/translate/kk/ru/%D0%BF%D0%B0%D1%80%D0%B0%D1%81%D0%B0%D1%82%D1%82%D1%8B/), ой-өрісі биік парасатты адам.

*Интеллигенция*(лат. *іntelligens* – зиялы) – білгір түсіне алатын, ой еңбегімен айналысатын кәсіби мамандар, [қоғамның](http://kk.wikipedia.org/wiki/%D2%9A%D0%BE%D2%93%D0%B0%D0%BC) әлеуметтік қабаты.

*Интерпретация* (ағылш. *interpretation –* бітімшілік, парықтау, түсіндірме) – нақты тілде ұсынылған кейбір синтаксистік аяқталған мәтіннің мағынасына түсініктеме беру.

*Интуиция*(лат. *іntueri* – қадағалап қарау, үңілу) – алдын ала әртүрлі дәлелдеу арқылы талдауларға сүйенбестен ақиқатқа тікелей жету.

*Инфляция* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *inflatio* – «қабыну», «ісіну») – бұл бағаның өсуінен, тауарлар тапшылығынан және тауарлар мен қызметтер сапасының төмендеуінен туындайтын ақшаның құнсыздануы, сондай-ақ оның сатып алу қабілетінің төмендеуі.

*Информация* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *informatio* – түсіндіру, мазмұндау) – белгілі бір мәліметтердің, ақпарлардың, білімдердің жиынтығы.

Ирредента (лат. irredenta – азаттығы жоқ + *terra* – жер) – этностың өз тарихи отанында тұрып жатқан, алайда ол аумақ түрлі себептермен өзге ел құрамына еніп, соған байланысты сонда қалып қойған этникалық азшылық.

*Ислам* (араб. – *момындық, бағыныштылық*) – құдайға құлшылық ету, дүниежүзіне кең тараған діни сенімдердің бір түрі. Исламның дін ілімі мұсылмандардың қасиетті кітабы «Құранда» бяндалған.

**-К-**

*Калька* – атау формасын өзгертіп, оның мазмұны мен этимологиясын сақтап қалатын, атаудың аударма көшірмесі.

*Канал* – ешқандай күштің ықпалынсыз жүретін су ағысымен байланысқан, екі немесе бірнеше су объектілерін байланыстырушы дұрыс формадағы қолдан жасалынған арна.

*Канон*(грек. *kanon* – ереже, қағида, өлшем)– берік сақталған, дәстүрлі, жалпыға түсінікті үлгі.

*Карта* – жер бетінің және сол немесе басқа да картографиялық проекция жазықтығындағы және шартты белгілер жүйесіндегі оған қатысты объектілердің кішірейтілген, жалпыланған көрінісі; оның масштабы, өлшемі, жоғары көрнекілігі.

*Картографиялау* –табиғат пен қоғам құбылыстарының үйлесуі мен өзара байланысуын, олардың кеңістіктегі орналасуын және уақыт бойынша өзгеруін, т.б. карталар жасаудың әдістері мен процестерінің жиынтығы.

*Категориялар*(грек. *kategoria* – пікір айту, пайымдау) –дүниедегі заттар мен құбылыстардың және таным процесінің неғұрлым ортақ және елеулі байланыстарын көрсететін бірегей, іргелі логикалық ұғымдар.

*Католицизм* ([грек.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *katholikos* – жалпыға ортақ, ғаламдық), католик шіркеуі, католиктер – христиан дініндегі үш тармақтың (православие және протестанттықпен қатар) бірі. Олардың діни сенімі православиелік діни сеніммен көп жағынан үндес келгенімен, айтарлықтай айырмашылығы да бар. Католиктік шіркеу басшысы [Рим папасы](http://kk.wikipedia.org/wiki/%D0%A0%D0%B8%D0%BC_%D0%BF%D0%B0%D0%BF%D0%B0%D1%81%D1%8B) болып табылады.

*Квота* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *guota* – әркімге тиесілі бөлік + *guot* – қанша), үлестеме – әркімге тиесілі үлес‚ бөлік‚ норма.

*Кедейлік* – жеке адамның, отбасының немесе әлеуметтік топтың қажетті игіліктер құнын өзі төлей алмайтын экономикалық жағдайы, яғни өзінің өмірлік қажеттерін қамтамасыз етуге жағдайының жетіспеуі немесе негізгі тұрмыстық қажеттерін қанағаттандыру мүмкіндіктерінің жоқтығы.

*Кенттену* (лат. *urbanus* – қалалық) – қалалардың өсуі мен қала тұрғындары санының көбеюінің негізінде ірі қалаларға тән белгілер мен ерекшеліктердің қоғамның дамуындағы әлеуметтік маңызының арта түскендігін көрсетеді.

*Кибитка* –1) күймелі арба; 2) киіз үй.

*Киіз үй* – көшіп-қонуға ыңғайлы болу үшін ағаштан құрастырылып, сырты киізбен жабылатын баспана, үй түрі.

*Кириллица* –славяндық кирилдік алфавит.

*Кишлак* (қыстақ) – Орта Азиядағы ауылды мекен орны, әуелі жартылай көшпелі және көшпелі халықтың қыстауы.

*Клан* –1)кельт халықтарында ру атауы, сирек – тайпа; рулық қатынастардың ыдырау кезеңінде болжамды ру бастығы атын алып жүрген бірге туған туыстар тобы; 2) бірігіп әрекет ететін, тұрақты әлеуметтік байланыс сақтайтын жақын және алыс туыстардың көп санды жүйесі; барлық тармақтарымен бірнеше мыңдаған адамдарды қамтуы мүмкін.

Классификация (лат. *classis* – жіктеу + *facere* – жасау) – бөлудің әлдебір жиынтығы болып табылатын ұғым аумағын бөлудің операциясы, қолданудың ерекше көрінісі.

*Колхоз* –мемлекеттік жердегі ортақ өндіріс құралдары мен ұжымдық еңбекке негізделген шаруашылық түрін енгізуге арналған артель, кооперация.

*Комоним* –село атауы.

*Коммуникация* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *communicatio –* байланыс, қатынас) – адамдардың танымдық-еңбек процесінде катынас жасау, пікір алысу, ой бөлісу олардың бір-бірімен әрекет жасауының айрықша формасы болып табылады.

*Конвергенция* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *convergere* – жақындасу, түйісу, қиылысу) – этнологияда әртүрлі этностардың мәдениетінде қоғам дамуының жалпы заңдарының ықпалымен бір-бірінен тәуелсіз туған өзара ұқсас немесе бірыңғай мәдени құбылыстарды білдіру үшін қолданылатын термин.

*Консенсус* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *consensus* – келісім, бірауыздық, ынтымақтылық) – келіссөздер барысында қандай да бір мәселе бойынша дауыс берусіз ортақ шешімге келу.

*Консолидация*,шоғырланым, шоғырландыру(лат. *consolіdatіo, consolіdіo* – біріктіру, нығайту) – этносоциологияда адамдарды, әлеуметтік топтарды, қоғамдық ұйымдарды белгілі бір ортақ мақсат үшін біріктіру.

*Конституция*,Ата Заң ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *constitutio* – құрылым) – [мемлекеттің](http://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82) негізгі [заңы](http://kk.wikipedia.org/wiki/%D0%97%D0%B0%D2%A3), елдегі барлық басқа заңдарға қатысты жоғары заңды күшке ие заң немесе заңдар тобы. Ол осы заманғы мемлекеттіліктің маңызды белгісі, мемлекеттің бастапқы саяси және құқықтық құжаты болып табылады.

*Контекст* (лат. *contextus* – қосылу, байланысу) – тілдік тұлғалардың мағынасын айқындайтын сөздік орта, әлеуметтік-тарихи жағдайды жалпы түсіндіру үшін қолданылатын термин

*Контенттік талдау* (ағылш. *content* – мазмұн) – әлеуметтік ақпараттардың мазмұнын сандық тұрғыдан зерттеу әдісі; оның объектісі ретінде мерзімдік басылымдардың, газеттердің, кинофильмдердің, радио және телехабарлардың, ресми және жеке құжаттардың, сұхбат, сауалнамадағы ашық сұрақтардың мазмұнын алуға негізделген.

[*Конфликт*](http://kk.wikipedia.org/wiki/%D0%9A%D0%BE%D0%BD%D1%84%D0%BB%D0%B8%D0%BA%D1%82), жанжал (лат. *conflіctus* – қақтығыс, тартыс) – екі немесе бірнеше жақтардың қарым-қатынасы барысында мақсаттары мен көзқарастарының өзара қарама-қайшылығы.

Концепция (лат. *conceptio* – тұжырымдама) – [табиғат](http://translatos.com/kz/kz-ru/%D1%82%D0%B0%D0%B1%D0%B8%D2%93%D0%B0%D1%82)тағы, [қоғам](http://translatos.com/kz/kz-ru/%D2%9B%D0%BE%D2%93%D0%B0%D0%BC)дағы [үдеріс](http://translatos.com/kz/kz-ru/%D2%AF%D0%B4%D0%B5%D1%80%D1%96%D1%81)тер [мен](http://translatos.com/kz/kz-ru/%D0%BC%D0%B5%D0%BD) [құбылыс](http://translatos.com/kz/kz-ru/%D2%9B%D2%B1%D0%B1%D1%8B%D0%BB%D1%8B%D1%81)тарға [көзқарас](http://translatos.com/kz/kz-ru/%D0%BA%D3%A9%D0%B7%D2%9B%D0%B0%D1%80%D0%B0%D1%81)тар [жүйе](http://translatos.com/kz/kz-ru/%D0%B6%D2%AF%D0%B9%D0%B5)сі, [реформа](http://translatos.com/kz/kz-ru/%D1%80%D0%B5%D1%84%D0%BE%D1%80%D0%BC%D0%B0)ларды, [жоба](http://translatos.com/kz/kz-ru/%D0%B6%D0%BE%D0%B1%D0%B0)ларды, [жоспар](http://translatos.com/kz/kz-ru/%D0%B6%D0%BE%D1%81%D0%BF%D0%B0%D1%80)ларды, [бағдарлама](http://translatos.com/kz/kz-ru/%D0%B1%D0%B0%D2%93%D0%B4%D0%B0%D1%80%D0%BB%D0%B0%D0%BC%D0%B0)ларды [жүзе](http://translatos.com/kz/kz-ru/%D0%B6%D2%AF%D0%B7%D0%B5)ге [асыру](http://translatos.com/kz/kz-ru/%D0%B0%D1%81%D1%8B%D1%80%D1%83) [кез](http://translatos.com/kz/kz-ru/%D0%BA%D0%B5%D0%B7)індегі [іс](http://translatos.com/kz/kz-ru/%D1%96%D1%81)-қимылдар [стратегия](http://translatos.com/kz/kz-ru/%D1%81%D1%82%D1%80%D0%B0%D1%82%D0%B5%D0%B3%D0%B8%D1%8F)сын [айқын](http://translatos.com/kz/kz-ru/%D0%B0%D0%B9%D2%9B%D1%8B%D0%BD)дайтын [ой](http://translatos.com/kz/kz-ru/%D0%BE%D0%B9)-пікір.

Коррупция, жемқорлық ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *corruptio* – сатып алу) – [мемлекеттік](http://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82) басқару құрылымдарындағы лауазымды қызметкерлердің өздеріне тапсырылған қызмет мүмкіндіктерін жеке бастарының пайдасы мен [мүддесі](http://kk.wikipedia.org/wiki/%D0%9C%D2%AF%D0%B4%D0%B4%D0%B5) үшін пайдалану мақсатында жасаған [қоғамға](http://kk.wikipedia.org/wiki/%D2%9A%D0%BE%D2%93%D0%B0%D0%BC) қауіпті қылмыстық іс-әрекеттері.

*Космогония*(грек. *kosmos* – ғарыш және *gonea* – туу, шығару, ұрпақ)–аспан денелері және олардың жүйесінің пайда болуы мен дамуын зерттейтін астрономияның саласы.

*Космонимия*(грек. *kosmos* – ғарыш) –аспан объектілерінің атаулары.

*Көптілділік*, мультилингвизм, полилингвизм – нақтылы коммуникативтік жағдайдың әсер етуімен белгілі бір [әлеуметтік ортада](http://kk.wikipedia.org/wiki/%D3%98%D0%BB%D0%B5%D1%83%D0%BC%D0%B5%D1%82%D1%82%D1%96%D0%BA_%D0%BE%D1%80%D1%82%D0%B0), мемлекетте бірден үш, одан да көп тілде сөйлей білушілік.

*Көшпелілік* (номадизм) –отырықшылық шаруашылыққа тән емес, қозғалмалы мәдени-шаруашылықтық типке жататын шаруашылық және өмір сүру формасы. Тар мағынада көшпелілік ұғымы көшпелі және жартылай көшпелі мал шаруашылығымен айналысатындардың мәдени-шаруашылықтық типіне және тип тармағына жатады.

*Көші-қон* – 1) кең мағынада халықтың белгілі бір территория шекарасынан тыс жерге, қанша уақытқа және қандай мақсатпен екендігінен тәуелсіз, кез келген орын алмастыруы деп түсіндіріледі; 2) тар мағынада тұрақты мекен ету орнын өзгертуге байланысты орын ауыстыру.

*Көші-қон* [*сальдосы*](http://kk.wikipedia.org/wiki/%D0%A1%D0%B0%D0%BB%D1%8C%D0%B4%D0%BE)([итал.](http://kk.wikipedia.org/wiki/%D0%98%D1%82%D0%B0%D0%BB%D0%B8%D1%8F%D0%BD_%D1%82%D1%96%D0%BB%D1%96) *caldo –* қалдық) – көшіп келгендер мен көшіп кеткендердің арақатынасындағы халықтың механикалық өсімін анықтайтын ұғым.

*Көші-қон* (уақытша, маусымдық) –бұл үздіксіз мекен ету орнын ұзақ уақытқа және уақытша өзгертуге байланысты сапарлар.

*Кредит* (Credit, credit-hour) – тыңдаушының, оқытушының оқу жұмысы көлемінің өлшем бірлігі. Бір кредит академиялық кезең жұмысындағы тыңдаушының апталық аудиториялық жұмысының академиялық сағатына тән.

*Критерий* ([грек.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *kriterion –* өлшем) – орындалуы қандай да бір [заңның](http://kk.wikipedia.org/wiki/%D0%97%D0%B0%D2%A3) немесе тәсілдің қолданушылығын қамтамасыз ететін [шарт](http://kk.wikipedia.org/wiki/%D0%A8%D0%B0%D1%80%D1%82).

*Кросс-мәдени психология* (ағылш. *cross* – қиылыс, қоспа, салыстыру) – әртүрлі мәдени және этностық топқа жататын индивидтердің психологиясындағы ұқсастықтар мен айырмашылықтарды зерт­теу; психологиялық өзгешеліктердің әлеуметтік-мәдени, экологиялық және биологиялық ерекшеліктермен байланысын, сондай-ақ бұл өзгешеліктердің қазіргі өзгерістерін зерттеу.

*Культ*, ғибадат (лат. *сultus* – күтім, құрметтеу) – ерекше тылсым күшке сену бағытында жасалатын қимыл, әдет-ғұрып, салт-жоралар жиынтығы.

*Кіші қала* –мемлекет заңына сәйкес халқының саны белгілі мөлшерден аз болып келетін қалалар категориясына жатқызылған тұрғылықты мекен орны.

**-Қ-**

*Қабілет* – адам психикасының өмір сүруінің ішкі шарттары мен тәсілдері.

*Қайшылық* – қандай да болсын дамудың, қозғалыстың ішкі көзін көрсететін категория.

*Қала* – мемлекеттік заңмен белгіленіп қала категориясына жатқызылатын елді мекен.

*Қала халқы* – қалада өмір сүретін тұрғын халықтар.

*Қалалық ауылдар* –нақтылы көп халықты көбіне ауылшаруашылығы емес функциялар орындайтын ерекше тұрғылықты орындар.

*Қанағат* – барға риза болу, місе тұту, нысаптан шықпау, нәпсіге ермеу.

*Қарама-қарсылық* –қайшылықтың даму сатыларының бірін білдіретін категория.

*Қасиетті*– барлық аса киелі құндылыққа, мінәжатқа жататын нәрселер.

*Қауым* – 1) рулық-туыстық байланыстар негізінде пайда болған әлеуметтік ұйымдастық. Ол ортақ [мүдделер](http://kk.wikipedia.org/wiki/%D0%9C%D2%AF%D0%B4%D0%B4%D0%B5), ортақ [құқықтар](http://kk.wikipedia.org/wiki/%D2%9A%D2%B1%D2%9B%D1%8B%D2%9B) мен міндеттері біріктірген әрі бірыңғай заңдарға бағынатын адамдардан құралады. Рулық, [отбасылық](http://kk.wikipedia.org/wiki/%D0%9E%D1%82%D0%B1%D0%B0%D1%81%D1%8B), көршілік болып жіктеледі: 2) белгілі бір қажеттіліктерді қанағаттандыру мақсатымен орындалатын іс-әрекеттер негізінде пайда болатын адамдардың күнделікті өмірінің әлеуметтік ұйымдастырылу түрі.

*Қауымдастық* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *associatio* – құрама) – бірлестік, одақ; ортақ шаруашылық мақсатқа жету үшін (мысалы, пайда үлесін, салынған капиталға [дивиденд](http://kk.wikipedia.org/wiki/%D0%94%D0%B8%D0%B2%D0%B8%D0%B4%D0%B5%D0%BD%D0%B4) алу үшін), сондай-ақ саяси, ғылыми, мәдени немесе өзгедей мақсаттарға жету үшін ұйымдардың (кәсіпорындардың, мекемелердің) немесе жеке тұлғалардың шарт негізінде бірігуі; нақты шекаралар, тұрғылықты жерлер немесе территориялар ішінде әрекет ететін әлеуметтік байланыстар жиынтығы.

*Қоғам* – адамдар арасында тарихи қалыптасқан саяси-әлеуметтік байланыстар мен қатынастардың тұрақты жүйесі.

*Қоғамдық қатынастар* – адамдардың бірлескен практикалық және рухани қызметі процесінде олардың арасында қалыптасатын қатынастар.

*Қоғамдық пікір –*әлеуметтік қауымдардың қоғамдағы болып жатқан оқиғаларға, әлеуметтік құбылыстарға қарым-қатынасын білдіретін бұқаралық сананың жағдайы.

*Қоныстық айналма түрі* –құрылыстар айнала орналасқан қоныс типі.

*Қоныстың сақиналы түрі* –құрылыстар шеңбер бойы орналасқан, құрылыс жоспарының типі.

*Қоныстардың сызықтық түрі* –құрылыстары бір сызықтың, әдетте, жол немесе өзен жағасын бойлай орналасқан құрылыс жоспарының типі.

*Қоныстың түйдекті түрі* –қоныста құрылыстар топтала орналасқан, құрылыс жоспарының типі.

[*Құбылыс*](http://kk.wikipedia.org/w/index.php?title=%D2%9A%D2%B1%D0%B1%D1%8B%D0%BB%D1%8B%D1%81&action=edit&redlink=1) – мәннің әр сәттегі өзгерген белгілі бір түрі, оның басқаша даму не өзгеру формасы.

*Құдай* – діни ілімдер мен түсініктерде аса құдіретті, табиғаттан тыс, бүкіл әлемді жаратушы және басқарушы күш.

*Құндылық* – танымның, белгілі бір объектінің адам үшін, қоғам үшін қасиетті деп танылуы.

*Құран*(араб. «әл-Құран» – дауыстап оқу, жатқа айту) – мұсылмандардың негізгі қасиетті кітабы.

*Құрылым* –негізгі қаңқалы құрылым, үйдің бағаналы құрылымы, негізі қаңқадан (көлденең бағаналар мен тігінен орналасқан рамалар) тұратын үй құрылымы, аралары кез келген жеңіл материалмен (тоқыма шарбақ, қыш, шикі кірпіш, сабан) толтырылған.

*Қыстау*– жыл мезгілінің ерекшелігіне байланысты, белгілі бір жер телімінде қыс бойы қонып отыруға қолайлы қоныс.

**-Л-**

*Левират*(лат. *levir* – қайын аға, қайын іні) –жесір әйелді қайтыс болған ерінің інісіне тұрмысқа шығуға міндеттейтін некелік ғұрып.

*Логос*([грек](http://kk.wikipedia.org/wiki/%D0%A4%D1%80%D0%B0%D0%BD%D1%86%D1%83%D0%B7_%D1%82%D1%96%D0%BB%D1%96). *logos* – ұғым, ой, сана, ілім )–көне грек философиясында бәріне ортақ заңдылық, рухани бастау, әлемдік сана.

*Локализация*([франц](http://kk.wikipedia.org/wiki/%D0%A4%D1%80%D0%B0%D0%BD%D1%86%D1%83%D0%B7_%D1%82%D1%96%D0%BB%D1%96). *localisation* – орналасқан жері)–бір нәрсені нақты бір жерге алып бару, құбылыс процестердің таралуын шектеу.

*Локомация*(лат. *locō mōtiō* – еркін қимыл) –орын ауыстыру, ауысу.

*Люмпен* –қоғамның  азғындалған  бөлігінің  жалпылама  атауы. Оған  қаңғыбастар, қайыршылар, жезөкшелер, қылмыскерлер  және  т.с.с.  жатады.

**-М-**

*Магистрантқа арналған пәннің бағдарламасы* (Syllabus) – әрбір сабақтың тақырыбы және ұзақтылығы көрсетілген әр пәннің оқыту бағдарламасы.

*Магистранттардың оқу жетістіктерін бақылау* – әртүрлі бақылау тапсырмаларының (жазбаша жұмыстар, тестілер, практикалық жұмыстар, ауызша сауал және т.б.) негізінде нақты пән бойынша магистранттың білім жетістіктерін тексеру; ол өз кезеңінде ағымдық, аралық және қорытынды бақылауға бөлінеді.

*Магистранттардың өзіндік жұмысы* (МӨЖ) – оқу-әдістемелік әдебиеттермен қамтамасыз етілген, тест, бақылау жұмыстары, коллоквиумдар, рефераттар, шығармалар мен есептер түрінде бақыланатын өзіндік жұмысқа берілген белгілі бір тақырыптар тізімі бойынша жұмыс.

*Магия* ([лат*.*](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *magia*, [грек*.*](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *mageia* *–* сиқыршылық) – белгілі әрекетке және сөздерге кереметтей қасиет беріп дәріптеуші ерекше күш.

*Мақсат* – белгілі бір межеге қол жеткізуге бағытталған әрекеттің ой-санадағы көрінісі.

*Мал шаруашылығы* – ауылшаруашылығының ең басты тармақтарының бірі мал шаруашылығы. Мал шаруашылық өнімнің өндіруіндегі ауылшаруашылық өнімдердің өсірілуі.

*Маңыз*– заттың, бірнәрсенің мәні, мағынасы адамдардың іс-әрекетінде, олардың өзара қарым-қатынасы процесінде атқаратын қызметі.

*Маргиналдық* (лат. *marginalis,* грек. *margo*–шекара, шеті) – екі мәдениеттің өзара әсері процесіне қатысушы, бірақ екеуінің біріне де толық сіңісе алмай, екі арада қалған адамның немесе топтардың хал-ахуалы, рухани жағдайы.

*Материалдық мәдениет* – кеңістіктегі белгілі уақытша кезеңнің материалдық дүние объектілері (тұрғын үйлер, шаруашылық құрылыстары, еңбек құралдары, азық-түлік пен ыдыс-аяқ, киім-кешек пен әшекей бұйымдар, транспорт (көлік) т.б.).

*Материя*(лат. *materіa* – зат) – адамның сапасынан тыс, тәуелсіз өмір сүретін және санада бейнеленетін объективтік шындық.

*Маятниктік миграция* –халықтың жұмыспен, оқумен немесе демалыспен байланысты өзінің тұрғылықты жерін өзгертпей, екі немесе одан да көп мекен орындарына үздіксіз ауысуы.

*Мәдениет* (лат. *cultura* – өсіру, өңдеу) – адамзаттың болмыс пен сананың барлық салаларындағы әлеуметтік-прогрестік шығармашылығы қызметі; бұл қызмет заттандыру (белгі жүйелерін және т.б. жасау) және затсыздандыру (мәдени мұраны меңгеру) процестерінің диалектикалық бірлігі болып табылады, өмір шындығын өзгертуге, адамзат тарихының байлығын жеке адамның ішкі байлығына айналдыруға, адамның мәндік күшін барынша айқындап, дамытуға бағытталады.

*Мәдениеттану* – мәдениет туралы ғылым әрі философиялық ілім. Ол жеке пән ретінде [XIX ғасырдың](http://kk.wikipedia.org/wiki/19_%D2%93.) соңғы ширегінде қалыптасты. Мәдениеттау пәні жергілікті және аймақтық мәдениеттердің сапалық ерекшеліктерін, олардың өзара байланыстары мен мәдениеттің басқа түрлерімен сабақтастығын, қарым-қатынасын зерттей отырып, адамзат қоғамының біртұтас мәдени даму процесінің жалпы заңдылықтарын анықтайды.

*Мәдени қабат* –адам іс-әрекетінің, ежелгі ғимараттардың, құрылыс және шаруашылық қоныстары, күлдері, т.б. қалдықтарынан тұратын жердің (археологиялық) қабаты.

*Мәміле* –дау-жанжалға  қатысушы  жақтардың  өзара  кешірімділік  білдіріп, ымыраға  келуі.

*Мән*– белгілі бір нәрсенің мазмұны, барлық басқа заттармен салыстырылғанда белгілі бір жағдайдың әсерімен өзгеріске ұшыраған қалпы.

*Мәңгілік ақиқат* – әлемнің өмір сүру уақытының шексіз ұзақтығы, оның шарты – материяның жаратылмайтындығы мен жойылмайтындығы, оның субстанциялылығы, әлемнің материалдық бірлігі.

*Мәтін* – жалпы немесе бір тақырып көлеміндегі біріккен, сабақтастық пен тұтастық тән, ақпаратты жеткізетін мазмұнды сөйлемдердің тізбегі.

*Мегаполис*(грек. *megas* – үлкен + *polіs* – қала)–көршілес агломерациялар санының өсуі нәтижесінде құралған, едәуір жаңа мекен орнының формасы.

*Мемлекет* – қоғамды басқарудың, оның экономикалық және әлеуметтік құрылымын қорғауды іс жүзіне асырушы қоғамның саяси жүйесінің негізгі институты.

*Мемлекеттік тіл* – көп ұлтты (көп тілді) мемлекетте халықтың ұлттық құрамына қарамай ісқағаздарын, мектеп пен жоғары оқу орындарында оқыту, мәдениет, [баспасөз](http://kk.wikipedia.org/wiki/%D0%91%D0%B0%D1%81%D0%BF%D0%B0%D1%81%D3%A9%D0%B7) бен байланыс (пошта, [телеграф](http://kk.wikipedia.org/wiki/%D0%A2%D0%B5%D0%BB%D0%B5%D0%B3%D1%80%D0%B0%D1%84), т.б.) орындарында, [құқық](http://kk.wikipedia.org/wiki/%D2%9A%D2%B1%D2%9B%D1%8B%D2%9B) қорғау мен әскер бөлімдерінде, сот істерін жүргізу, т.б. міндетті деп саналатын саяси-құқықтық қасиеті бар мәртебелі тіл.

*Менталитет* (лат. *menta,* ағылш. *mentality* – оймен, ақылмен, жан құрылымы) – белгілі бір адамның немесе әлеуметтік топтың әлеуметтік институт, топ туралы, сондай-ақ әлеуметтік ақиқат жөнінде санада қалыптасқан жалпылама және кеңінен таралған тұрақты бейнесін көрсететін ұғым.

*Меншік –* қандай да болсын бір объектінің субъектіге иелігі, ондай объект жеке адамдар, олардың топтары, мемлекет, қоғам түрінде болуы мүмкін.

*Метафора*(грек. *metaphora* – ауыстыру)– сөз мәнін өңдендіре өзгертіп айту, суреттеліп отырған затты не құбылысты айқындай түсу үшін, ажарландыра түсу үшін оларды өздеріне ұқсас өзге затқа не құбылысқа балау.

*Метафорлық атаулар* –рельеф, гидрография және басқа да географиялық атаулардың бөлшектерін (детальдарын) белгілеу үшін сипаттық, өзге тілдік, ауыспалы мағынада қолданылатын атаулар.

*Метод* (грек *methodes* – зерттеу не тану жолы, бір нәрсеге жетудің жолы) – мақсатқа жетудің тәсілі, белгілі бір түрдегі жүйелі қызмет.

*Методология*(грек. *мethodos* – таным жолы + *logos* – ілім) – 1) белгілі бір ғылымда қолданылатын танымдық әдіс-тәсілдердің жиынтығы; 2) таным мен дүниені өзгертуге бағытталған практикалық қызметтерді ұйымдастырудың принциптерін, құралдары мен алғышарттарын зерттейтін білімдер саласы.

*Мигрант*– басқа жерге түпкілікті немесе уақытша қоныс аударған адам.

*Миграция* (лат. *migratio* – көші-қон, қоныс аудару) – адамдардың ([мигранттардың](http://kk.wikipedia.org/wiki/%D0%9C%D0%B8%D0%B3%D1%80%D0%B0%D0%BD%D1%82)) қандай да бір аумақтардың шекарасынан өтіп, ұзақ уақытқа немесе біржолата қоныс тебу процесі.

*Миф*(грек. *мythos* – көне аңыз, әңгіме)– тарихтың ертедегі кезеңдерінде туған хикаялар: олардағы қияли бейнелер (аңызға айналған батырлар, оқиғалар және т.с.с.) табиғат пен қоғамның түрліше құбылыстарын жалпылай түсіндіруге әрекет жасаудан келіп туған.

*Мифология* (грек. *мythos* – аңыз + *logos* – ілім) – алғашқы санадағы шындықтың ерте дүниедегі халықтық ауызекі творчествоға тән қиялы түрінде бейнелеуі.

*Міндетті компонент* (Core Subjects) –оқу бағдарламасы бойынша магистранттрадың міндетті түрде оқитын пәндері.

Мобильдік (лат. *mobilis* – қозғалмалы, өзгеріс) –қоғамдағы әлеуметтік топтардың өзгермелілігін білдіретін ұғым.

*Модернизация* –қазіргі, жаңа  жағдайға  байланысты  жаңару, өзгеру, икемделу. Саясатта  саяси  жүйенің, әдіс-тәсілдердің, бағдарлама, тұжырымдамалардың  өзгеруі.

*Мониторинг* ([ағылш.](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96) *monіtor –* қараушы, қадағалаушы, күні бұрын ескерту, сақтандыру) – қоршаған табиғи орта жағдайының антропогендік факторлардың әсер-ықпалынан өзгеруін болжау мен бағалаудың, бақылаудың кешенді жүйесі.

*Мораль*(лат. *moralіs* – әдет-ғұрып) – қоғамдық сананың бір формасы, қоғамдық өмірдің барлық салаларында адамдардың мінез-құлқын реттеу функциясын атқаратын әлеуметтік институт.

*Мұрағаттану* (архивоведение) – еңбекті ғылыми ұйымдастыру және мұрағат қызметінің экономикасының тәжірибесін тарихты және ұйымды, теорияны және құжаттарды есепке алудың сипаттамасын сақтауын қамтамасыз ететін, мұрағат жұмысын үйрететін кешенді пән. Мемлекеттік құқықты тарихты ұйымдастыру тәжірибенің мерзімінде пайда болып тарихи заттарды құрастырады. Соңынан тарихи ғылымның қосымша бөліміне айналды.

*Мүмкіндік* – құбылыстардың өріс алуының объективті бағыттарын, олардың пайда болуына қолайлы жағдайларды айқындайтын категория.

*Мінез* – адамның генетикалық ерекшеліктеріне байланысты, өмір жағдайларына сәйкес және солардың ықпалымен байқалып отыратын оның тұрақты психикалық ерекшеліктерінің жиынтығы.

**-Н-**

*Нақтылық* –көпжақтылық, күрделілік, дамығандық, тұтастық.

*Наным*– субъектінің жағдайы, ол жеке адамның рухани дүниесімен тығыз байланысты болады, идеяларда бейнеленетін, объект туралы белгілі бір ақпарат хабарының негізінде пайда болады, басқа да сезімдермен қатар наным сезімімен қосарласып, адам қызметінің мотиві, стимулы, мақсаты және бағдары болып табылады.

*Нәсіл* –шығу  тегіне  және  әр түрлі  тұқым  қуалайтын  ерекшеліктеріне (дене  құрылысына, терісіне, көзінің  түсіне  және  т.с.с.)  байланысты  бірлескен  адамдар  тобы.

*Негіз*– белгілі бір құбылыстың, нәтиженің өмір сүруіне және оны айқындауға алғышарт жасайтын қажетті жағдай.

*Неке* – әйел мен ер кісі арасында және балаларға, сондай-ақ қоғамға қатысты хұқықтары мен міндеттерін айқындайтын тарихи қалыптасқан, реттелінген қарым-қатынастың түрі.

*Некелесудің медиандық жасы* – заң немесе әдет бойынша рұқсат берілген некелесудің ең төмен жасы.

*Неолокалдылық қоныс* –күйеуінің немесе әйелінің туыстарынан жеке ерлі-зайыптылардың қонысы.

*Нигилизм* –жалпы  қабылданған  заңдық  ережелер, қоғамдық  саяси  өмірдің  тәртіптерін және т.б. жоққа  шығару.  Саясатта  оны  жақтаушылар  қалыптасқан  саяси  қазыналарға, партиялар  мен  саяси  қайраткерлердің  іс-әрекетіне  қарсы  болып, қабылдамайды.

*Ноосфера* ([грек.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *nous* *–* сана *+ sphaira –* орта, шар, аймақ) немесе *антропосфера* (грек. *anthropos* – адам + *spera* – қабық) – [биосфераның](http://kk.wikipedia.org/wiki/%D0%91%D0%B8%D0%BE%D1%81%D1%84%D0%B5%D1%80%D0%B0) жаңа жағдайға көшкен деңгейі; адамның саналы түрде жүргізген [іс-әрекеттерінен](http://kk.wikipedia.org/wiki/%D0%86%D1%81-%D3%99%D1%80%D0%B5%D0%BA%D0%B5%D1%82) туындайтын [жер сферасындағы](http://kk.wikipedia.org/w/index.php?title=%D0%96%D0%B5%D1%80_%D1%81%D1%84%D0%B5%D1%80%D0%B0%D1%81%D1%8B&action=edit&redlink=1) барлық өзгерістер мен олардың дамуын анықтайтын басты фактор; ғаламдағы адамзаттың мекендейтін аясы.

*Нуклерлі отбасы* (лат. *nucleu*s – ядро) – ерлі-зайыптылар мен олардың қарауындағы балалардан тұратын кіші отбасылық бірлік.

**-О-**

*Объект* ([ағылш](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96). *оbject* – бастауыш және *objektum* – пән, нысан) – адамзат санасында тәуелсіз өмір сүретін кез келген кұбылыс; субъектінің танымдық және өзге де қызметі бағытталған.

*Объективтік шындық* –барлық түрлер мен көріністегі бүкіл материалдық дүние.

*Одақ* – 1) қоғамдық топтардың тығыз ұйымдасқан бірлестігі; 2) белгілі бір мақсатты бірлесіп жүзеге асыру үшін мемлекеттер арасында жасалатын бітім, келісім, шарт.

*Ойлау* – объективтік дүние ұғым, пікір, теория және т.б. формасында бейнелеудің белсенді процесі; бұл процесс белгілі бір мәселелерді шешумен, шындықты жанама бейнелендіру және оларды жалпылаумен байланысты жүзеге асады.

*Оқытудың кредиттік жүйесі* – оқу үдерісін регламенттеу және білім көлемін кредит түрінде есепке алу шегінде білім траекториясын таңдау, жекелендіру негізінде өз бетінше білім алуды жоғарылату және білімді шығармашылық түрде игеруге бағытталған білім беру жүйесі.

*Оқытушының жетекшілігімен жүзеге асырылатын магистранттың өзіндік жұмысы* (ОМӨЖ) **(**Office Hours)–оқу кестесінде көрсетілген және оқытушының педагогикалық жүктемесіне кіретін оқытушының жетекшілігімен жүргізілетін магистранттың аудиториядан тыс жұмысы.

*Олигархия* –саяси және экономикалық билік азғантай топтың қолында тұрған биліктің түрі немесе сол үстем топтың өзі.

*Оралман* – Қазақстан Республикасына шетелдерден қайтып оралған қазақтар.

*Отан*– туған ел, атамекен.

*Отбасы*– әлеуметтік қауымдастықтың түрі, ерлі-зайыпты одаққа және туыстық байланыстарға, яғни ері мен әйелінің, ата-аналар мен балалардың, аға-інілер мен апа-қарындастардың және бірге тұрып, ортақ шаруашылық жүргізетін туыстардың арасындағы сан алуан қатынастарға негізделген жеке тұрмысты ұйымдастырудың маңызды формасы.

*Отбасын жоспарлау* – баланы кездейсоқ емес, жоспарлы түрде өмірге әкелу деген сөз.

**– Ө –**

*Өзгешелік* – қайшылық дамуының бір жағын білдіретін категория.

*Өлкетану* – белгілі бір мемлекеттің, әкімшіліктік немесе табиғи аймақтың, тұрғылықты жердің табиғатын, халқын, шаруашылығын, тарихы мен мәдениетін зерттеу.

*Өлім көрсеткіші* (*letalis* – өлім) – уақыттың бір бөлігінде белгілі бір аурудан өлген адамның санын сол аурумен ауыратындардың санына қатынасын көрсететін статистикалық көрсеткіш.

*Өмір*– материя қозғалысының формасы.

*Өмір сүру ұзақтығы* – бұл бір жылы туған [адамдар](http://kk.wikipedia.org/wiki/%D0%90%D0%B4%D0%B0%D0%BC) тобының орташа [өмір](http://kk.wikipedia.org/wiki/%D3%A8%D0%BC%D1%96%D1%80) сүру ұзақтығын көрсететін көрсеткіш. Бұл жағдайда әр жастағы адамдар тобындағы [өлім](http://kk.wikipedia.org/wiki/%D3%A8%D0%BB%D1%96%D0%BC) деңгейі бір қалыпты қалады.

*Өмірдің мағынасы* – кез келген дамыған дүниетанымдық жүйені және осы жүйеге тән моральдық нормалар мен игіліктерді бейнелейтін регулятивтік ұғым.

*Өндіргіш күштер* – тарихи процестің негізгі және анықтаушы дерегін білдіретін тарихты материалистік ұғынудың басты категорияларының бірі.

*Өндіріс*– өмірге қажетті материалдық жағдайларды жасау мақсатында адамдардың табиғатты түрлендіруін сипаттайтын адам мен табиғат арасындағы зат алмасуын бейнелейтін ұғым.

*Өнер*– қоғамдық сана мен қызметінің өзгеше формасы, көркем тұлға арқылы берілетін шындықтың бейнесі, дүниені эстетикалық игерудің аса маңызды тәсілі.

*Өңір* – халықтық географияда көлемі жағынан аса ауқымды, ұзыннан-ұзақ созылып жатқан әртүрлі аймақ-өлкелерді қамтитын жер.

*Өркениет*(лат. *civiles* – азаматтық) – қоғамның материалдық және рухани жетістіктерінің жиынтығы.

*Өту балы* (Grade Point Average – GPA) – таңдап алынған бағдарлама бойынша магистранттың оқу жетістіктері деңгейінің орташа бағасы (кредиттердің қорытынды бақылау балдарының сандық эквивалентіне көбейтінділері жиынтығының ағымдағы оқу кезеңіндегі жалпы кредит санына қатынасы).

**– П –**

*Паблик рилейшнз*(ағылш. public *relations* – қоғамдық қатынастар) – нақты ақпарларға негізделген өзара түсіну арқылы үндестікке жету өнері.

*Пайғамбар* ([парсы](http://kk.wikipedia.org/wiki/%D0%9F%D0%B0%D1%80%D1%81%D1%8B_%D1%82%D1%96%D0%BB%D1%96) *پیغم* *«пайғам»* – хабар + بر *«бар»* – алып барушы) – қауымға [Алла](http://kk.wikipedia.org/wiki/%D0%90%D0%BB%D0%BB%D0%B0%D2%BB) ақиқатын жеткізіп, Құдайдың барлығы мен бірлігін мойындауға шақырушы адам.

*Парадигма*(грек. *paradigma* – үлгі) – зерттелетін мәселені шешу үшін үлгі ретінде алынған [теория](http://kk.wikipedia.org/wiki/%D0%A2%D0%B5%D0%BE%D1%80%D0%B8%D1%8F); теориялық көзқарастардың, методологиялық принциптердің, әдістемелік қабылдаудың және эмпиризмдік нәтижелердің бірігу жүйесі; ғылымның белгілі бір даму кезеңінде ғылыми қауымдастықпен қабылданған және болжамдарды ғылыми ұғыну үшін, ғылыми таным процесінде туатын міндеттерді шешу үшін үлгі, модель, стандарт ретінде пайдаланылатын теориялық және әдістемелік ережелер жиыны.

*Пассионарлық* (лат. *passio* – құштарлық, азап шегу) – этнологияға орыс тарихшысы әрі географы Л.Н. Гумилев енгізген ұғым. Ол – қимыл-қаракет, іс-әрекетті аңсаған құштарлық, жекелеген адамдарда да, топтарда да болуы мүмкін шектен тыс күш-қуатқа қабілеттілік.

*Патриотизм*(грек. *patris* – Отан, атамекен)– адамгершілік және саяси принцип, әлеуметтік сезім, оның мазмұны – Отанға сүйіспеншілік, оған адалдық, оның өткені мен қазіргісіне деген мақтаныш, Отан мүддесін қорғауға құлшыныс.

*Патрономия*(грек. *patronymia* – әкесінің есімімен атау, *pater* – әке және *onyma* – есім)–қоғамдық ұйымдардың патриархалдық-рулық құрылысқа тән бір түрі; белгілі бір шаруашылық, қоғамдық және идеологиялық бірліктегі негізгі бір атадан (рудан) өрбіген адамдар тобы.

*Пәнаралық зерттеу* – әртүрлі пәндердің (ғылымдардың) бір күрделі құбылыстың төңірегінде туындаған мәселені шешу мақсатында бірігіп зерттеу жұмысын жүзеге асыруы. Мұндай бірігудің келесі себептері бар: 1) зерттелетін объекті табиғатының өте күрделілігінен туындайтындығынан; 2) ғылыми-практикалық мәселелерді жан-жақты терең негізделген тұрғыдан шешу талабынан шығады.

*Пессимизм*(лат. *pessimus* – ең жаманы) – жағымсыз, күмәнді тұрғыда дүниені қабылдау түрі; [оптимизмге](http://kk.wikipedia.org/wiki/%D0%9E%D0%BF%D1%82%D0%B8%D0%BC%D0%B8%D0%B7%D0%BC) қарама-қарсы. Қарапайым түсінікте – жабыққан көңіл күй, шынайылықтың тек жағымсыз жақтарын көруге бейімділік, шарасыздық күйі, өмірдің мәнсіздігін сезіну, сәтсіздіктерді тым ауыр, күйзеліспен қабылдау.

*Плюрализм*(лат. *pluralis* – көпшілік) – өздерінің мүдделері, көзқарастары мен пікірлерін білдіру еркіндігін заңмен қамтамасыз ететін, қоғамда түрліше саяси партиялар мен басқа қоғамдық ұйымдардың (кәсіподақ, діни, коммерциялық және т.б.) қатар өмір сүруі мен өзара әрекеттестігі. Плюрализм деп сондай-ақ түрлі пікірлерге төзімділік танытуды айтады.

*Политеизм* (грек. *poly* – көп + грек. *theos* – құдай, көп құдай) – көп құдай: бірнеше құдайға құлшылық ету.

*Политология* ([грек.](https://ru.wikipedia.org/wiki/%D0%93%D1%80%D0%B5%D1%87%D0%B5%D1%81%D0%BA%D0%B8%D0%B9_%D1%8F%D0%B7%D1%8B%D0%BA) *politicos* – қоғамдық + *logos* – [ілім,](https://ru.wikipedia.org/wiki/%D0%9B%D0%BE%D0%B3%D0%BE%D1%81) сөз) – саяси қатынастарды зерттейтін қоғамдық ғылым саласы.

*Популяция*(лат. populus – халық, тұрғын халық) – белгілі бір кеңістікте генетикалық жүйе түзетін, бір түрге жататын және көбею арқылы өзін-өзі жаңғыртып отыратын азғалар тобы. Осы топтың популяция болып есептелуі үшін тарихи қалыптасқан ареалы және үздіксіз өзгеріп тұратын сыртқы орта жағдайында өзінің саны мен құрылымын сақтауға қабілетті болуы; сол түрдің өзге топтарынан қандай да бір табиғи кедергілермен ажыратылып тұруы тиіс.

*Постмодернизм* ([ағылш.](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96) *postmodernism –* модернизмнен кейін) – әуелде [сәулетте](http://kk.wikipedia.org/wiki/%D0%A1%D3%99%D1%83%D0%BB%D0%B5%D1%82) шыққан атау, хатжүзіндік мағынасы – модерннен кейінгі, яғни осы заманнан кейінгі. Дәл мағынасында модерннен кейінгі, қазіргі заман дегенді білдіреді.

*Постулат* (лат. *postulatum* – талап ету) – белгілі бір ғылыми теория шеңберінде бастапқы дәлелденбейтін ретінде қабылданған оның принципі немесе ұйғарымы.

*Православие*(грек. *orthodoxia* – ұрыс ілім, дұрыс пікір) **–** [христиан дінінің](http://kk.wikipedia.org/wiki/%D0%A5%D1%80%D0%B8%D1%81%D1%82%D0%B8%D0%B0%D0%BD_%D0%B4%D1%96%D0%BD%D1%96) негізгі бағыттарының бірі; шығыс-христиан шіркеуі ретінде XI ғасырда [Византияда](http://kk.wikipedia.org/wiki/%D0%92%D0%B8%D0%B7%D0%B0%D0%BD%D1%82%D0%B8%D1%8F) бір жолата қалыптасқан діни сенім. Онда құдайдың үштік бірлігін (жаратушыны, әлемге, о дүниеге билік жүргізушіні, жазмышты) алғашқы күнә белгісі бар адамзатқа аман қалу мүмкіндігін ашқан Иисус Христостың барлық адамдардың күнәсін өтеу миссиясын мойындаудан бастау алады.

*Прагматизм*(грек. *πράγματος* – іс, әрекет) –алға қойған мақсатқа іс жүзінде жету үшін ұстаған бағыт. Көбіне адамгершілік қағидаларымен санаспай, нақтылы нәтижеге жетуге тырысады.

*Практика* (грек. *πράξις* – қызмет) – адамның саналы, мақсатты, нысаналы, сезімдік нақты қызметі.

*Пререквизиттер, постреквизиттер*(Prerequisite, Postrequisite) –берілген пәнге дейін және пәннен кейін игерілуге міндетті пәндер.

*Принцип* ([лат.](https://ru.wikipedia.org/wiki/%D0%9B%D0%B0%D1%82%D0%B8%D0%BD%D1%81%D0%BA%D0%B8%D0%B9_%D1%8F%D0%B7%D1%8B%D0%BA) *principium*, [грек.](https://ru.wikipedia.org/wiki/%D0%93%D1%80%D0%B5%D1%87%D0%B5%D1%81%D0%BA%D0%B8%D0%B9_%D1%8F%D0%B7%D1%8B%D0%BA) *αρχή* – түп, нағыз) – негізгі [ереже](http://kk.wikipedia.org/wiki/%D0%95%D1%80%D0%B5%D0%B6%D0%B5), [басқарушы](http://kk.wikipedia.org/wiki/%D0%91%D0%B0%D1%81%D2%9B%D0%B0%D1%80%D1%83) [идея](http://kk.wikipedia.org/wiki/%D0%98%D0%B4%D0%B5%D1%8F).

Прогресс(лат. *progressus* – ілгері қозғалу) – төменгіден жоғарыға, жетілмегеннен дамыған қалыпқа өтумен сипатталатын даму үрдісі.

*Промилле* ([лат.](https://ru.wikipedia.org/wiki/%D0%9B%D0%B0%D1%82%D0%B8%D0%BD%D1%81%D0%BA%D0%B8%D0%B9_%D1%8F%D0%B7%D1%8B%D0%BA)  *prо mille* – мыңға) – қандай да бір шаманың [мыңнан](http://kk.wikipedia.org/w/index.php?title=%D0%9C%D1%8B%D2%A3&action=edit&redlink=1) [бір](http://kk.wikipedia.org/wiki/%D0%91%D1%96%D1%80) бөлігі.

*Процесс* (лат. *processus –* өту, жүру) – құбылыстың заңды, дәйекті өзгерісі, оның басқа құбылысқа көшуі.

*Психика* (грек. *psychikos* – ішкі сезім, көңіл күй) – тіршілік жүйесі мен оны қоршаған ортаның белгі берушілік қарым-қатынастарының жемісі және шарты.

*Психология* (грек. *psyche* – жан + *logos –* ілім, сөз) – [адамның](http://kk.wikipedia.org/wiki/%D0%90%D0%B4%D0%B0%D0%BC) жеке [бірлік](http://kk.wikipedia.org/wiki/%D0%91%D1%96%D1%80%D0%BB%D1%96%D0%BA) ретіндегі [психикасын](http://kk.wikipedia.org/wiki/%D0%9F%D1%81%D0%B8%D1%85%D0%B8%D0%BA%D0%B0), өзінің сан алуан сезім, аффективтік, интеллектуалды, басқа да туа біткен функцияларымен бірге сыртқы ортамен өзара әрекетін зерттейтін [ғылым](http://kk.wikipedia.org/wiki/%D2%92%D1%8B%D0%BB%D1%8B%D0%BC).

*Публицистика* (лат. *publicus* – көпшілік, әлеумет) – қоғам өмірі үшін маңызды мәселелерді талқылау деген ұғымда жұмсалады.

*Пікір* – баға, ой, бірнәрсе немесе біреу туралы ой, пікір жазылған құжат.

**– Р –**

*Рабат*– Орталық Азия, Қазақстандағы ортағасырлық қалалардағы қоғамдық, кей жағдайда діни кешенді құрылымдардың атауы. Рабат араб тілінде «бекініс», «шекара бекеті», «керуен сарайы» деген ұғымдарды білдіретін көп мағыналы сөз.

*Рәсім*,церемония (лат. *caerimonia* – аса зор құрмет көрсету, ғибадаттың рәсімі) – символдық мән мағынадағы әлдеқандай [оқиғаларды](http://kk.wikipedia.org/wiki/%D0%9E%D2%9B%D0%B8%D2%93%D0%B0) немесе күндерді мерекелеуге арналған [әрекеттердің](http://kk.wikipedia.org/wiki/%D3%98%D1%80%D0%B5%D0%BA%D0%B5%D1%82) дәйектілігі. [Оқу-тәрбие](http://kk.wikipedia.org/w/index.php?title=%D0%9E%D2%9B%D1%83-%D1%82%D3%99%D1%80%D0%B1%D0%B8%D0%B5&action=edit&redlink=1" \o "Оқу-тәрбие (мұндай бет жоқ)) мекемелерінде рәсім бала ұжымы өмірінің кейбір оқиғаларына салтанаттық және көріктік беру, [дәстүрлерді](http://kk.wikipedia.org/wiki/%D0%94%D3%99%D1%81%D1%82%D2%AF%D1%80) құру және бекіту үшін [қажет](http://kk.wikipedia.org/w/index.php?title=%D2%9A%D0%B0%D0%B6%D0%B5%D1%82&action=edit&redlink=1).

*Реализм* (лат. *realis* – нағыз, заттай) – өнердің объективті және танымдық, эстетикалық табиғатын жүзеге асыра алатын көркемдік әдістердің бірі.

*Репатриант* – шетелдерден өз Отанына қайтып оралған адам.

*Репрезентативтік*(франц. *representer* – өкілеттілік) – зерттеуде тікелей қарастырылған, таңдалған негізгі топтың құрылымдық қасиеттерін дұрыс көрсету сипаты.

*Репрессиялау*(лат. *repressio* – басып-жаншу) – адамдардың белгілі тобын мемлекет тарапынан саяси қудалау.

*Репродукциялық жас* (лат. *re –* қайта + *produco* – өндіремін) – бала тууға әйелдердің қабілетті жасы.

*Ресми тіл* – [заң](http://kk.wikipedia.org/wiki/%D0%97%D0%B0%D2%A3), сот, оқу, т.б. ресми кеңсе қызметінде мемлекеттік тілмен қатар қолданылатын негізгі тілдердің бірі. Әдетте, көп ұлтты елдердің Конституцияларында кейбір тілге ресми мәртебе берілгені белгіленіп отырады.

*Респондент*(лат. *respondere* – жауап беру, мәлімет беру) – этносоциологиялық, этнологиялық зерттеу барысында сауалдарға ауызша немесе жазбаша жауап беруші.

*Реципиент* – ақпаратты алушы, сіңіруші, пайдаланушы.

*Реэмигрант*– өзінің тарихи Отанына кетіп, өз еркімен тұрған мемлекетіне қайтып келген эмигранттар.

[*Реэмиграция*](http://kk.wikipedia.org/w/index.php?title=%D0%A0%D0%B5%D1%8D%D0%BC%D0%B8%D0%B3%D1%80%D0%B0%D1%86%D0%B8%D1%8F&action=edit&redlink=1),[репатриация](http://kk.wikipedia.org/wiki/%D0%A0%D0%B5%D0%BF%D0%B0%D1%82%D1%80%D0%B8%D0%B0%D1%86%D0%B8%D1%8F) ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *patria –* Отан) – көшіп кеткендердің елге қайта оралуы.

*Ритуал*(лат. *ritualis* – салттық + *ritus* – рәмізделген әдет-ғұрып)–әлеуметтік реттелген, рәмізделген жүріс-тұрыстың тарихи қалыптасқан бітімі.

*Рурбанизация* – қаладан ауылға көшу.

*Рух*– ойлау ұғымымен деңгейлес.

*Рухани мәдениет* – [адамның](http://kk.wikipedia.org/wiki/%D0%90%D0%B4%D0%B0%D0%BC) өзіне және басқа адамдарға, [дүниеге](http://kk.wikipedia.org/wiki/%D0%94%D2%AF%D0%BD%D0%B8%D0%B5) қатысын реттейтін [дәстүрлер](http://kk.wikipedia.org/wiki/%D0%94%D3%99%D1%81%D1%82%D2%AF%D1%80) мен [құндылықтардың](http://kk.wikipedia.org/wiki/%D2%9A%D2%B1%D0%BD%D0%B4%D1%8B%D0%BB%D1%8B%D2%9B) жиынтығы.

**– С –**

*Сабақтастық* –жалпылық байланыс пен дамудың арақатынасын бейнелейтін материалистік ұғымы.

*Салт* –тұрақтылық қасиетіне ие болған мәдени іс-әрекеттер дәстүрі. Олар адамдардың іс-әрекет стереотиптеріне айналады, жалпылық қасиетке ие болады.

*Салыстырмалы зерттеу* – әртүрлі деректерді, әсіресе әртүрлі этнологиялық зерттеулердің қорытындыларын өзара салыстыру арқылы жүргізілетін зерттеулердің түрі.

*Сана*(лат. *cum scientia* – санамен бірге)– объективті шындықты бейнелеудің адамға ғана тән жоғарғы формасы, оның дүниеге және өзіне адамдардың қоғамдық-тарихи қызметінің жалпыға бірдей формаларының жанама түрдегі қатынасының тәсілі.

*Себептілік* – бірі (себеп деп аталатын) екіншісін (салдар немесе әрекет деп аталатын) тудыратын құбылыстардың генетикалық байланыстарын белгілейтін категория.

*Сезім* – адамның айналадағы шындыққа және өзіне қатынасындағы қиналыс, толғанысы тұрақты, ұзақ мерзімді толқумен салыстырғанда қысқа мерзімді толқуды сөздің тар мағынасында кейде эмоция деп атайды.

Семантика (грек. *semanticos* – белгілеуші, білдіруші)– семиотиканың түрлі белгілік формалардың мәні мен мағынасын зерттеуге арналған бөлігі.

Семиотика (грек. *semeion* – белгі) – белгімен хабарлаудың ең қарапайым жүйесінен тілдерге және ғылымның формалданған тілдеріне дейінгі белгілік жүйелерді салыстырып зерттеумен айналысатын пән. Белгілік жүйелердің негізгі функциялары: 1) хабарларды жеткізу және мәнді білдіру функциясы; 2) тілдік қатынас функциясы, яғни тыңдаушының берілген хабарды түсінуін қамтамасыз ету, сонымен бірге іске даярлау, оған эмоциялық әсер ету және т.б.

*Сенім*– білімге негізделмесе де белгілі бір құбылыстың ақиқаттығына илану.

*Символ* ([грек](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96). *symbolon* – танымдық белгі, таңба) – гуманитарлық салада нәрсенің, құбылыстың қасиетін, сыр-сипатын бейнелеп, астарлап білдіретін әмбебап эстетикалық категория.

*Символизм* (фр. *symbolisme* – танымдық белгі, таңба) – модернизмнің алғашқы көркем-әдеби бағыты.

*Синергетика* (грек. *synergtikos* – біріккен әрекет) – пән аралық сипаттағы ғылым саласы; күрделі жүйелердің өзін-өзін ұйымдастыруы туралы [ғылым](http://kk.wikipedia.org/wiki/%D2%92%D1%8B%D0%BB%D1%8B%D0%BC), синергетикалық әдісті саяси ғылымда қолдану саяси өмірде өзін-өзі ұйымдастырудың күрделі тетіктерін зерттеуге көбірек көңіл бөледі; тепе-тең емес ашық жүйелердегі кооперативтік құбылыстарды зерттейді.

*Синкретизм*(грек. *synkretismos* – біріктіру) – «жігі ашылмаған», «біте қайнасқан» деген сөз тіркестерінің синонимі болып табылатын бұл ұғым қандай да болсын құбылыстың жетілмеген, дамымаған, өзара жіктеле қоймаған бастапқы күйін білдіреді.

*Синтез* (грек. *synthesis* – құрастыру, тіркестіру) – анализ арқылы ажыратылған бөлшектерді, қасиеттерді, қатынастарды тұтас бүтінге біріктіру процесі.

*Социализация* (лат. *socialis* – қоғамдық)– индивидтің әлеуметтік-мәдени тәжірибені – ұрпақтан-ұрпаққа ауысып жинақталатын еңбек машықтарын, білім нормаларын, бағалы қазыналарды, дәстүрлерді сіңіріп, одан әрі дамытуы, индивидті қоғамдық қатынастар жүйесіне қатыстыру және оның бойында әлеуметтік қасиеттерді қалыптастыру процесі.

*Социеталдық* (лат. *societas* – қауым, қоғам, ортақ)– күрделі әлеуметтік жүйелердегі әлеуметтік қарым-қатынастар мен процестерді белгілейтін ұғым.

*Социология* (лат. *socielas* – қоғам, грек. *logos* – сөз, ілім)– белгілі бір әлеуметтік жүйелердің тарихи түрінде дамуы және қалыптасуының жалпы және арнаулы заңдылықтары туралы, бұл заңдар мен заңдылықтардың жеке адамдардың іс-әрекеттерінде жүзеге асырылуының түрлері мен әдістері туралы ғылым.

*Социум* (лат. *socium* – ортақ, бірлескен)– адамдардың біршама тұрақты үлкен бірлестігі. Оның түрлеріне рулық, этникалық, әлеуметтік-таптық және аймақтық бірлестіктерді жатқызуға болады.

*Стиль* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *stylos* – жазу құралы) – адамның белгілі бір іс-әрекетінің немесе оның жемісінің өзіндік, басқаға ұқсамастай ерекшелігі.

*Страта* – қоғамдағы әлеуметтік жағдайына байланысты адамдардың әртүрлі топтарға бөлінуі. Оларды жіктегенде мынадай белгілерді басшылыққа алады: меншікке ие болудың сипаты, табыстың мөлшері, биліктің аумағы, мәртебесі, ұлттық ерекшеліктері және т.б.

*Субмәдениет* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *sub* – төменгі, нем. *kultur* – мәдениет) – ірі мәдени құрылым ішіндегі белгілі бір топтар, бірлестіктер мәдениеті деген ұғымды білдіреді.

*Субэтникалық топтар* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *sub* – төменгі, грек. *ethnos* – тайпа, халық) – негізгі [этникалық](http://kk.wikipedia.org/wiki/%D0%AD%D1%82%D0%BD%D0%B8%D0%BA%D0%B0%D0%BB%D1%8B%D2%9B_%D1%82%D0%BE%D0%BF) қасиеттері төмен көрініс беретін және сол топтардың құрамдас бөлімі болатын қауымдастық.

*Субъект* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *subjectum* – бастауыш) – болмысты тану мен өзгертудің қайнары ретіндегі [индивид](http://kk.wikipedia.org/wiki/%D0%98%D0%BD%D0%B4%D0%B8%D0%B2%D0%B8%D0%B4) немесе топ; белсенділікті жеткізуші. Субъект индивид немесе топ іс-әрекетті танудың және өңдеудің негізі ретінде; іс-әрекеттік белсенділіктің тасымалдаушысы.

*Субъективтік* –табиғат пен қоғамның объективтік даму заңдылықтарын теріске шығаруға тырысатын көзқарас. Оны жақтаушылардың ойынша, саяси өмір саясатты жасаушы субъектілердің ерік-жігеріне, ынта-ықыласына, мақсат-мүддесіне байланысты дамиды.

**– Т –**

*Табиғат*–өзінің барлық шексіз көптүрлілігімен көрінетін бізді қоршаған дүние.

*Тағдыр* – адам ғұмырындағы барлық жағдайларды алдын ала пешенесіне жазып қоятын табиғаттан тыс күш туралы діни мистикалық түсінікті білдіретін ұғым.

*Таным* – іс-әрекетінің адам мақсаттары мен ұмтылыстарының негізі болатын білімін қалыптастырушы, шығармашылық қызметінің қоғамдық-тарихи процесі.

*Таптар*– адамдардың қоғамдық өндірістің тарихи белгілі бір жүйесіне алатын орнына қарай, өндіріс құрал-жабдықтарының қатынасына қарай, еңбекті қоғамдық жолмен ұйымдастырудағы рөліне қарай, демек, қоғамдық байлықтан алып отырған үлесінің мөлшеріне және ол үлесті бөлу әдістеріне қарай жіктелетін үлкен топтары.

*Тарих* (грек. *historia* – сұрастыру, зерттеу) – адамзат баласының өткенін зерттейтін қоғамдық ғылым. Тарих – үздіксіз даму үстінде болатын ғылым. Өткенін білмей қазіргісі мен болашағын бағалау мүмкін емес, қоғамның дұрыс бағытта дамуы үшін азаматтардың тарихи сауаттылығы мен белсенділігі зор маңызға ие.

*Тарихи-салыстырмалы әдіс* – түрлі құбылыстарды зерттеу және түсіндіру жолында осы құбылыстардың форма жағынан ұқсастығы арқылы олардың генетикалық жақындығын, яғни олардың пайда болуының ортақ негізі туралы тұжырым жасау.

*Тарихтың объективті факторы* – адамдардан тәуелсіз және олардың қызметінің бағыты мен ауқымын көрсететін шарттар.

*Тарихтың субъективті факторы* –бұқараның, топтардың, мемлекеттің, жеке адамдардың белгілі бір мақсатқа бағытталған іс-әрекеттері, олардың санасы, еркі, іс-қимылға бейімділігі.

*Тәптіштеу* (интерпретация – лат. *interpretation* – түсіндіру) – зерттеліп отырған мәселеге тікелей қатысы бар көрсеткіштерді анықтау нәтижелерін, олардың негізінде жасалған болжамдарды түсіндіретін көп сатылы талдау.

*Теология*([грек.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *theos* – құдай + *logos* – сөз, ілім) – Құдай туралы діни ілім. Ол Құдайдың өзі мен оның әрекеттерінің мәнін анықтайтын діни шығармалар жиынтығынан тұрады.

*Теория*([грек.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *theorіa* – пайымдау, анықтау) – өзінің объектісін құрастырып отырған белгілі бір жиынтықтың қызметін сипаттайтын, түсіндіретін және болжайтын, шындықтың қандай да болмасын «фрагменті» жөніндегі нақты білімді жинақтап қорытындылайтын жүйе.

*Тепе-тең ақиқат пікірлер* – ақиқаттың кез келген мәндерінде ақиқат болатын қисындама пікірлер, өрнектер немесе формулалар.

*Тепе-теңдік* – заттың, құбылыстың өзара біркелкі, тең дәрежелі болуын немесе бірнеше заттың деңгейлес екендігін өрнектейтін категория.

*Термин* (лат. *terminos* – шекара) – ғылыми және т.б. кейбір ұғымдарды белгілейтін бір мағыналы сөз, тілдің жалпылайтын теоремасы.

*Типология*([грек.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *tipos* – үлгі + *logos* – сөз, ілім) – этнологияда қолданыс тапқан ғылыми тәсіл. Оның негізінде этнология объектілерін жіктеу және жалпы модельге қарай біріктіру жатыр.

*Толеранттылық* (ағылш. *tolerance* – төзімділік) – басқа ойға, көзқарасқа, наным-сенімге, іс-әрекетке, әдет-ғұрыпқа, сезім-күйге, идеяларға төзімділік, жұмсақтық көрсете білу қасиеті.

*Тоталитаризм* (лат. *totalіs* – тұтастай, түгелдей) – зорлық-зомбылық пен қоқан-лоқыны негізіне алған саяси үстемдік жүйесі.

*Трайбализм*(лат. *tribuo* – бөлемін) – рушылдық, [қоғамдық](http://kk.wikipedia.org/wiki/%D2%9A%D0%BE%D2%93%D0%B0%D0%BC) жікке бөлінушілікті тудыратын этнос ішіндегі ру-тайпалар мен жеке адамдар бойындағы тайпалық, рулық сезім, құбылыс. Ол, негізінен, билікке таласушылықты, [сепаратизмді](http://kk.wikipedia.org/wiki/%D0%A1%D0%B5%D0%BF%D0%B0%D1%80%D0%B0%D1%82%D0%B8%D0%B7%D0%BC) қоздыратын құбылыс ретінде саяси мәдениеті төмен, [демократиялық](http://kk.wikipedia.org/wiki/%D0%94%D0%B5%D0%BC%D0%BE%D0%BA%D1%80%D0%B0%D1%82%D0%B8%D1%8F) институтттары нашар дамыған елдерге тән.

*Тұжырымдама* –1) белгілі бір мәселеге, құбылысқа көзқарастардың жүйесі; 2) ғылыми еңбектің, шығарманың және т.б. негізгі қағидалары. Саясат әлемінде ол саяси партиялардың бағдарламаларында, жарғыларында, ресми құжаттарында және т.б. көрініс береді.

*Тұрғылықты жер* –барлық табиғат компоненттері бар, сонымен қатар байланыс түрлері, тұрғылықты орындары, өнеркәсіптік, ауылшаруашылық және әлеуметтік-мәдени объектілері бар жер беткейінің бір бөлігі.

*Тұлға* – жеке адамның өзіндік [адамгершілік](http://kk.wikipedia.org/wiki/%D0%90%D0%B4%D0%B0%D0%BC%D0%B3%D0%B5%D1%80%D1%88%D1%96%D0%BB%D1%96%D0%BA), әлеуметтік, [психологиялық](http://kk.wikipedia.org/wiki/%D0%9F%D1%81%D0%B8%D1%85%D0%BE%D0%BB%D0%BE%D0%B3%D0%B8%D1%8F) қырларын ашып, адамды саналы іс-әрекет иесі және қоғам мүшесі ретінде жан-жақты сипаттайтын ұғым. Aдамның әлеуметтік қасиеттерінің жиынтығы, қоғамның даму жемісі және белсенді қызмет ету мен қарым-қатынас орнату арқылы жеке адамды әлеуметтік қатынастар жүйесіне енгізудің жемісі.

*Тұлғааралық қатынас* – [этнопсихологияда](http://kk.wikipedia.org/wiki/%D0%AD%D1%82%D0%BD%D0%BE%D0%BF%D1%81%D0%B8%D1%85%D0%BE%D0%BB%D0%BE%D0%B3%D0%B8%D1%8F) әрбір тайпаның, халықтың ұлттық дәстүрлерге байланысты әдет-ғұрыптары, салт-дәстүрлері және т.б. Ол әрбір халық пен ұлттың [этностық](http://kk.wikipedia.org/wiki/%D0%AD%D1%82%D0%BD%D0%BE%D1%81) қарым-қатынас ерекшеліктерімен өзгешеленеді.

*Тұлғалық белгілер* – адамның даралық ерекшеліктерін көрсететін, [психологиялық](http://kk.wikipedia.org/wiki/%D0%9F%D1%81%D0%B8%D1%85%D0%BE%D0%BB%D0%BE%D0%B3%D0%B8%D1%8F) және физиологиялық элементтерін және оның ойлауы мен қылығын сипаттайтын өмір бойы қалыптасатын психофизиологиялық жүйе.

*Тұрғылықты қоныстар* (халық көп орналасқан қоныс) –адам санымен анықталатын қоныс көлемі.

*Тұрғылықты мекенжай* –географиялық атауы (топоним) бар, халықтың тұрақты немесе маусымдық мекен ету орны. Түрлі кеңістіктік формасы (тығыз, бытыраңқы, т.б.), шаруашылықтың жүйесі, тығыздығы (адамдардың көп орналасуы), әкімшіліктік статусы, т.б. болуы мүмкін.

*Тұрғын үй* –әртүрлі табиғи заттардан тұратын арнайы баспана, адамдардың табиғи апаттардан қорғану үшін тұратын жері. Жыл мезгілдеріне қатысты баспаналарды қысқы, жазғы; көшпелі (киіз үй, күрке, шатыр) тұрақты (үй) деп бөлуге болады.

*Тұрғын халық* –белгілі бір мемлекет, аймақ, ірі мекенжай, әкімшіліктік аймақ территориясы аясында өз тіршілігін жасаушы адамдар тобы (жиынтығы).

*Тұрмыс* – қоғам өмірінің адам өзін ұлғаймалы өндіруімен тікелей байланысты негізгі аяларының бірі, оның тамақ, киім, тұрғын үй, демалу, көңіл көтеру, денсаулығын сақтау сияқты жақтарын қанағаттандыратын материалдық және мәдени орта.

*Тұрмыс деңгейі* – халықтың материалдық және мәдени қажеттіліктерінің қанағаттандырылу дәрежесі. Оны жалпы ел бойынша ұлттық-тарихи ерекшеліктерді ескере отырып, жекелеген аумақтар бойынша әлеуметтік топтар жағдайының өзгешеліктерін басшылыққа ала отырып, осы топтар бойынша бағалауға болады.

*Тұтастық* – объектінің ішкі бірлігі, оның қоршаған ортадан даралануы, сондай-ақ осындай қасиеттерге ие объектінің өзі.

*Тіл* – таным мен коммуникация мақсаттары үшін қолданылатын таңбалы жүйе.

*Тіршілік*– өзгермелі заттардың өзара байланыстары мен әрекеттерінің алуантүрлілігі.

**– У –**

*Уақыт* – өлшемдер жүйесінің оқиғаларды реттеу, олардың ұзақтығы мен араларындағы интервалдарын сипаттауда және нәрселердің қозғалысын сипаттауда пайдаланатын маңызды мүшесі.

*Урбанизация* (лат. *urbs* – қала, *urbanus* – қалалық)–адамзатты таратып орналастырудағы қалалардың рөлі мен арасалмағына байланысты қалалық өмір салтын орнату сипатындағы тарихи процесс.

**– Ұ –**

*Ұғым* –дүниені танып-білу сатысындағы белгілі бір тұтастықта құрастырылып отырған заттың мәнін оның қалыптасу тәсілін анықтау арқылы теориялық танымның формасы.

*Ұлт* –территориялық, кейбір мәдени ерекшеліктер, психологиялық қисындылық пен этникалық таным ортақтығы негізінде қалыптасып, жүзеге асатын әлеуметтік-экономикалық біртұтастықты білдіретін, этностық тарихи типі.

*Ұлт мәселесі* – ұлттардың, [этникалық](http://kk.wikipedia.org/w/index.php?title=%D0%AD%D1%82%D0%BD%D0%B8%D0%BA%D0%B0%D0%BB%D1%8B%D2%9B&action=edit&redlink=1) топтардың, халықтардың арасындағы [саяси](http://kk.wikipedia.org/w/index.php?title=%D0%A1%D0%B0%D1%8F%D1%81%D0%B8&action=edit&redlink=1), экономикалық, аумақтық, [құқықтық](http://kk.wikipedia.org/w/index.php?title=%D2%9A%D2%B1%D2%9B%D1%8B%D2%9B%D1%82%D1%8B%D2%9B&action=edit&redlink=1), идеологиялық және мәдени қатынастардың жиынтығы. Бұл мәселе, негізінен, ұлттардың дербестікке ұмтылуымен, ұлттық санасының өсуімен және олардың әлемдік экономикалық, ғылыми-техикалық, мәдени даму үрдісіне араласуға ұмтылысымен байланысты туындайды.

*Ұлтжандылық* –Отанға, халқына, оның тарихы, тілі, мәдениетіне деген сүйіспеншілік, бойындағы күш-қуаты мен білімін Отан игілігі мен мүддесіне жұмсау. Отансүйгіштік, ұлтжандылық үлкен азаматтық, мәдениеттілігінің белгісі. Ол өз мүддесі мен елінің, халқының мүддесі бір, ортақ екенін сезінуге әкеледі. Сондықтан бұл сезім Отанның егемендігін, абыройын қорғауға шақырады. Оны ұлтшылдықпен шатастыруға болмайды.

*Ұлттық діл* – этностың, ұлттың жалпы рухани мінез-құлқы. Сондай-ақ діл халықтың этникалық бірлігі мен оның басқа ұлттық құрылымдардан ерекшелігін тану болып табылады. Сол арқылы адамдардың жалпылама және нақты баға беруі, әлеуметтік позициясы өзінің әлеуметтік бірлігіне және басқа да қауымдастықтарға белсенді қарым-қатынасы пайда болады.

*Ұлты* – «ұлт» сөзінен құралған, екі мағынада қолданылады: 1) адамның белгілі этникалық қауымға жатуы (мысалы, халық санағы); 2) әлеуметтік-этникалық қауымдардың түрлі формасының жиынтығын анықтау үшін қолданылады (ұлттар, халықтықтар, этникалық топтар, тайпаны қоспағанда).

*Ұлтшылдық* – 1) саяси және ұлттық бірліктер сәйкес келуі керек дейтін саяси принцип; 2) ұлттық жекешелікке, артықшылыққа, басқа ұлттарға сенбеушілікке және бір ұлтты екінші ұлтқа қарсы қоюға бағытталған саясат, идеология, психология және әлеуметтік тәжірибе. [1983](http://kk.wikipedia.org/wiki/1983%22%20%5Co%20%221983) жылы бұл анықтаманы [Э. Геллнер](http://kk.wikipedia.org/w/index.php?title=%D0%93%D0%B5%D0%BB%D0%BB%D0%BD%D0%B5%D1%80&action=edit&redlink=1) ұсынды және ол әлі күнге дейін қолданыста. Көрсетілген «бірліктер» ұлттық мемлекет пен ұлтқа сәйкес келеді.

*Ұрпақ* – қоғамның қарайлас мезгілде дүниеге келген мүшелерінен тұратын тұрғылас топтың бір бөлігі. Бұл термин бір ұрпақтың екіншісімен ауысып жатқан кезеңі жөнінде қолданылады.

**– Ү –**

*Үй шаруашылығы* – адамның өзіне жұмысшы күштердің өндіріс шеңберінде болатын қоғамның оқшау ұяшығы.

*Үлгерімді аралық бақылау* (Midterm Examination) – бекітілген академиялық күнтізбеге сәйкес өткізілетін магистранттың оқу жетістіктерін мерзімдік тексеру.

*Үлгерімділікті ағымдағы бақылау* – оқу пәнінің әрбір тақырыбы немесе әрбір тарауы бойынша оқу пәнінің оқытушысы жүзеге асыратын тыңдаушының оқу жетістіктерін жүйелі тексеру.

**– Ф –**

*Факт*(лат. *factum* – жасалған, істелген)объективті және ғылыми факт ұғымын айырып көрсетеді. Объективті факт деп адам қызметінің немесе танымының объектісін құрайтын кейбір оқиғаны, құбылысты, ақиқат көрінісін түсіну қабылданған. Ғылыми факт – объективті фактінің адам санасында көрініс табуы, яғни оны кейбір жасанды немесе тарихи тіл арқылы суреттеу.

*Фактілі неке* – заңды тұрғыда бекітілмеген некелік қатынас.

*Факторлық талдау*(лат. *factor* – жасаушы, өңдеуші) – күрделі, көп мөлшерлі статистикалық талдау.

*Фанатизм* (лат. *fanaticus* – құрбандық) – [индивидтің](http://kk.wikipedia.org/wiki/%D0%98%D0%BD%D0%B4%D0%B8%D0%B2%D0%B8%D0%B4) белгілі бір сенімдерге деген, басқа ешқандай [баламаны](http://kk.wikipedia.org/wiki/%D0%91%D0%B0%D0%BB%D0%B0%D0%BC%D0%B0) қабылдамайтындай болып қалтқысыз берілгендігі; бұл оның іс-әрекетінде және басқалармен қарым-қатынасында айқын көрінеді. Фанатизм сол жолда құрбан болуға дайындықпен астасады; [идеяға](http://kk.wikipedia.org/wiki/%D0%98%D0%B4%D0%B5%D1%8F) берілгендік басқа пікірдегілерге төзбеушілікпен қараумен, ортақ мақсатқа жетуге кедергі болатын әдеп нормативтерін елемеушілікпен ұштасады.

*Феминизм* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *femіna* – әйел) – әйелдердің еркектермен құқықтағы теңдігі жолындағы қоғамдық қозғалыс.

*Феномен*([грек.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *phainomenon* – болып табылатын) – бізге тәжірибеде берілген, сезім мүшелерінің көмегімен түйсінілетін құбылысты білдіретін ұғым.

*Философия* ([грек.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *philo* – сүйемін + *sophia –* даналық) – адамзат баласының сонау ықылым заманнан басталған білімі, [қоғамдық сананың](http://kk.wikipedia.org/wiki/%D2%9A%D0%BE%D2%93%D0%B0%D0%BC%D0%B4%D1%8B%D2%9B_%D1%81%D0%B0%D0%BD%D0%B0) формасы, [болмыс](http://kk.wikipedia.org/wiki/%D0%91%D0%BE%D0%BB%D0%BC%D1%8B%D1%81) пен [танымның](http://kk.wikipedia.org/wiki/%D0%A2%D0%B0%D0%BD%D1%8B%D0%BC) жалпы заңдылықтары туралы [ілім](http://kk.wikipedia.org/wiki/%D0%86%D0%BB%D1%96%D0%BC).

*Фольклор* (лат. *folk* – халық + *lore* – ілім) – халық арасында кең таралған ауызша шығармашылығы үлгілерінің жалпы атауы; ауыз әдебиеті (аңыз-ертегілер, мақал-мәтелдер, өлең-жырлар, әдет-ғұрыптар және т.б.).

*Функция* (лат. *functіo* – орындау, атқару, жүзеге асыру) – қандай болмасын қатынастар жүйесіндегі белгілі бір объектінің сыртқы көрінісі.

**– Х –**

*Халық* –тарих субъектісі; қоғамның әлеуметтік топтары мен кластарының жиынтығы, мемлекет, ел тұрғындары.

*Халық санағы* – белгілі бір уақыт шеңберінде бүкіл елдің халқының немесе оның бір бөлігінің [демографиялық](http://kk.wikipedia.org/wiki/%D0%94%D0%B5%D0%BC%D0%BE%D0%B3%D1%80%D0%B0%D1%84%D0%B8%D1%8F), [экономикалық](http://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0), әлеуметтік сипаттағы ақпаратын жинау, өңдеу, жариялау, тарату мақсатындағы жалпымемлекеттік статистикалық шаралар. Бұл санақ халықтың дәл сол уақыттағы мәліметін «лезде суретке түсіріп» алуға мүмкіндік береді. Халық санағында сол аумақтағы халықтың саны, құрылымы, әлеуметтік-экономикалық сипаты туралы ақпарат жиналады.

*Халық тығыздығы* –мемлекеттегі жалпы жер көлеміне халық санын орналастыру немесе жер көлеміне халық санын бөлу.

*Халықтың қоныстануы* – халықты елді мекендер бойынша орналастыру.

*Халықтың механикалық қозғалысы* – көшіп-қонуы, орын ауыстыруы, яғни миграциялық қозғалысы. Мұның бірнеше түрі бар: 1) ішкі миграция – халықтың бір елдің шеңберінде орын ауысуы; 2) сыртқы миграция – халықтың бір елден басқа елге ауысуы, немесе халықаралық миграция; 3) маятниктік миграция – күнделікті қайталанып тұратын қозғалу.

*Халықтың орналасуы* – халықтың, тұрғындардың мемлекет, облыс көлемінде, аймақ бойынша орналасуы.

*Халықтың табиғи өсімі* – белгілі бір уақыт аралығында туылғандар (N) мен қайтыс болғандардың (M) саны арасындағы айырманың абсолюттік шамасы. Егер туылғандардың саны қайтыс болғандардың санынан асатын болса, [халықтың](http://kk.wikipedia.org/wiki/%D0%A5%D0%B0%D0%BB%D1%8B%D2%9B) табиғи өсімі оң өсім болмақ. Өлім-жітім өте көп болғанда немесе туу деңгейі өте төмен болғанда өлім-жітім саны туу санынан көп болып, халықтың табиғи өсімі теріс өсімге айналады.

*Христиан діні* ([грек.](http://kk.wikipedia.org/wiki/%D0%93%D1%80%D0%B5%D0%BA_%D1%82%D1%96%D0%BB%D1%96) *Χριστός, Khristos*, cөзбе-сөз аудармасы *мәсіхтелгендер*) – Христостың өмірі мен [Жаңа Өсиет](http://kk.wikipedia.org/w/index.php?title=%D0%96%D0%B0%D2%A3%D0%B0_%D3%A8%D1%81%D0%B8%D0%B5%D1%82&action=edit&redlink=1) іліміне негізделген [монотеистік дін](http://kk.wikipedia.org/w/index.php?title=%D0%9C%D0%BE%D0%BD%D0%BE%D1%82%D0%B5%D0%B8%D1%81%D1%82%D1%96%D0%BA_%D0%B4%D1%96%D0%BD&action=edit&redlink=1).

**– Ш –**

*Шама*(өлшем) – нәрсенің немесе құбылыстың сапалық және сандық айқындылығының табиғи бірлігін білдіретін категория.

*Шкала* (лат. *sdala* – баспалдақ, саты) – сұрау, бақылау, құжаттарды зерттеу барысында алынған әлеуметтік деректерді бағалау үшін қолданылатын құралдардың өлшемдік жағы.

*Шовинизм*([франц.](https://ru.wikipedia.org/wiki/%D0%A4%D1%80%D0%B0%D0%BD%D1%86%D1%83%D0%B7%D1%81%D0%BA%D0%B8%D0%B9_%D1%8F%D0%B7%D1%8B%D0%BA) *сhauvinisme* – [Наполеон Бонапарттың](http://kk.wikipedia.org/wiki/%D0%9D%D0%B0%D0%BF%D0%BE%D0%BB%D0%B5%D0%BE%D0%BD_%D0%91%D0%BE%D0%BD%D0%B0%D0%BF%D0%B0%D1%80%D1%82) басқыншылық саясатына табынушы [Н. Шовеннің](http://kk.wikipedia.org/w/index.php?title=%D0%9D.%D0%A8%D0%BE%D0%B2%D0%B5%D0%BD&action=edit&redlink=1) атына байланысты шыққан сөз) – шектен шыққан, жауыққан ұлтшылдық идеологиясы және саясаты; шовинизм [фашизм](http://kk.wikipedia.org/wiki/%D0%A4%D0%B0%D1%88%D0%B8%D0%B7%D0%BC) идеялары мен саясатында ашық көрініс тапты; шовинист өз ұлтын, тобын, табын басқалардан артық көріп, асыра бағалайтын адам.

*Шындық* орын алып отырған кез келген (нәрсе, күй, ахуал) объектіні көрсетеді.

**–І –**

*Ізгілік* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *humanitas* – адам табиғаты) – адамның еркін ойлауының әртүрлі көріністерімен байланысты; оған сәйкес еркіндікті, адамның индивидуалдық дамуын уағыздайды.

*Іс-әрекет* – [әлемді](http://kk.wikipedia.org/wiki/%D3%98%D0%BB%D0%B5%D0%BC) және өз-өзін саналы түрде өзгертетін процесте адамның немесе топтың әлеммен жасайтын өзара әрекеті.

Элемент (лат. *еlementum* – бастапқы зат) – белгілі бір жүйенің құрамына кіретін және одан бөлінбейтін деп қаралатын объект ұғымы.

**– Э –**

*Экзогамия* ([лат.](http://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) *ехо* – сыртқы, тыс және *gamos* – неке) – [туыстас](http://kk.wikipedia.org/w/index.php?title=%D0%A2%D1%83%D1%8B%D1%81&action=edit&redlink=1) ([ағайындас](http://kk.wikipedia.org/wiki/%D0%90%D2%93%D0%B0%D0%B9%D1%8B%D0%BD)) [отбасылар](http://kk.wikipedia.org/wiki/%D0%9E%D1%82%D0%B1%D0%B0%D1%81%D1%8B) арасында немесе жақын жерлестер арасында (сирек те болса) некелесуге тыйым салу.

*Экзоэтноним* ([грек.](https://ru.wikipedia.org/wiki/%D0%93%D1%80%D0%B5%D1%87%D0%B5%D1%81%D0%BA%D0%B8%D0%B9_%D1%8F%D0%B7%D1%8B%D0%BA) ἔξω – сыртқы + *έ̓θνος* – халық, тайпа + *ὄνυμα* – атау) –халықтың басқа халықтармен аталуы.

*Экологиялық көші-қон* – халықтың қоршаған ортасы лас аудандар мен экологиялық апат аймақтарынан басқа жақтарға қоныс аудару.

*Элита* (франц. *slite* – өте жақсы, таңдамалы) –әлеуметтік топтардың ішінде ерекше жеңілдіктері бар жоғары тобы. Оның мүшесі болудың келесі жолдары бар: 1) индивидтің жеке басының қасиеттері арқылы; 2) элитарлық тұғырдың мұраға қалуы.

*Эмансипация* (лат. *emancіpatіon –* азаттық тәуелділіктен, бағынушылықтан арылту) – 1) тәуелділіктен, бағыныштылықтан, езілуден, соқыр сенімнен босату, арылту; 2) азаматтық құқықта кәмелеттік жасқа толмаған жасөспірімді толық әрекет қабілеттілігі бар деп тану.

*Эмиграция*(лат. *emіgzaze* – елден кету деген мағынаны білдіреді) –өз еліңдегі тұрғылықты мекенін бөтен елдегі тұрғылықты жерге айырбастау.

*Эндогамия* (грек. *endon* – ішкі және *gamos* – неке) – этностың немесе белгілі бір тайпаның өз ішінде неке қосуы.

*Эндоэтноним* ([грек.](https://ru.wikipedia.org/wiki/%D0%94%D1%80%D0%B5%D0%B2%D0%BD%D0%B5%D0%B3%D1%80%D0%B5%D1%87%D0%B5%D1%81%D0%BA%D0%B8%D0%B9_%D1%8F%D0%B7%D1%8B%D0%BA) *έ̓νδον* – ішкі, үй + *έ̓θνος* – халық, тайпа + *ὄνυμα* – атау) –халықтың өзін-өзі атайтын атауы.

*Эпос* (грек. *epos* – сөз, баяндау, әңгіме, өлең) – көркем әдебиеттің байырғы, негізгі тектерінің бірі, дәлірек айтқанда, өмір шындығын мейлінше мол қамтып, кең суреттейтін, адам мінезін мүмкіндігінше терең ашып, жан-жақты танытатын іргелі, күрделі жанр.

*Этникалық идентификация* – өзін белгілі бір ұлттың адамдар тобына жатқызу.

*Этникалық қауымдастық* – тарихи жағынан белгілі бір территорияда қалыптасқан, тілдің, мәдениет пен психиканың, өздеріне ортақ, айтарлықтай ерекшеліктеріне, сондай-ақ өздерінің бірлігін және этнонимде бекітілген өздері тәріздес құрылымдардан айырмашылығын сезіну санасына ие адамдардың тұрақты бірлестігі.

*Этникалық құрам* – бір мемлекетте тұратын ұлт өкілдерінің құрамы.

*Этникалық парцияция* – этникалық бөлініс түрі. Басқаша айтқанда, тұтас этностың бірнеше түрлі бөлікке бөлінуі және олардың әрқайсысының өздерін көне этноспен салғастырмауы. Яғни, этникалық парцияция этнотрансформациялық үрдіс болып табылады, нәтижесінде жаңа этностар қалыптасады.

*Этникалық сеперация* – этникалық бөлініс түрі, белгілі бір халықтан оның бір бөлігінің бөлініп, уақыт өте келе дербес этнос ретінде қалыптасуы. Бұл үрдіс негізгі бөліктегі адамдардың этникалық сана-сезіміне әсерін тигізе қоймайды. Тарихта ол көбінесе адамдар санының артуынан немесе саяси жағдайларға байланысты басқа өңірлерге қоныс аударып, бөлшектенуі нәтижесінде болатындығы дәлелденген.

*Этникалық тарих* –этностардың ғасырлық және мыңжылдық даму тарихы.

*Этникалық топ* – тілі туыстас, мәдениеті жақын адамдардың қауымдастығы.

Этникалық ұқсастық – тұлғаның әлеуметтік ұқсастығының құрамды бөлігі, психологиялық категория тұрғысында белгілі бір этникалық қауымға жататын ұғындыру.

*Этникалық фузия* – тілі мен мәдениеті туыстас бірнеше бұрынғы дербес халықтардың жаңадан ірі бір этносқа топтасуы, кірігуі. Этникалық фузия көбіне бір ұлт басқаларына қарағанда саяси, мәдени-экономикалық жағынан күшейген кезде әрі мұнысын ұзақ уақыт сақтап тұрған кезде іске асады. Ортақ мүдделері бар бірнеше халықтар өздерін сақтап қалу үшін біртіндеп бірігеді де, саяси аренаға бір атаумен танылады.

*Этноәдіснама* **(**этнометодология) – этнография мен әлеуметтік антропология әдістерін әлеуметтік ғылымдардың ортақ әдіснамасына айналдыратын теориялық және әдіснамалық бағыт. Ол келесі теориялық қағидаларға негізделген: 1) әлеуметтік өзара байланыстағы тілдік қатынастардың орнын асыра көрсету; 2) басқа адамдардың іс-әрекетін және сөйлесуін зерттеуге көп көңіл бөлу; 3) түсініктерге талдау жасауда екі мағынаны бөліп көрсету, түсіну және сөйлесу; 4) сөйлесудің құрылымдық ұйымдастырылуын күнделікті сөздің мағынасымен салыстыру.

*Этногенез*(грек. *ethnos* – тайпа, халық және *genozіs* – шығу, тегі) – этностың шығу тарихы.

*Этнология = этнография* (грек. *ethnos* – тайпа, халық + *logos* – сөз, ілім) – қоғамдық ғылымдардың тайпалар мен халықтарды зерттейтін саласы. Ол қазіргі халықтарды және ертеде өмір сүрген көне этностық топтардың шығу тегін, ру-тайпалық құрамын, қонысын, олардың өзіндік ерекшеліктері мен бәріне бірдей ортақ жайларды, тарихи және мәдени қарым-қатынастарын, күнделікті тұрмысын, кәсібін, қоғамдық және отбасылық қарым-қатынастарын, рухани мәдениетін жан-жақты ғылыми негізде зерттейді.

*Этномәдениет*(грек. *ethnos* – тайпа, халық, араб. *медэни* – қала тұрғыны) – 1) белгілі бір этностың қол жеткізген табыстары мен шығармашылығының жиынтығы; 2) адамзат қауымының белгілі бір тарихи кеңістіктегі қызметі мен өзіндік ерекшеліктері (палеолит мәдениеті, крит-микен мәдениеті, т.б.); 3) адамдық әрекеттің белгілі бір саласының жетілу деңгейі (сөйлеу мәдениеті, еңбек мәдениеті, құқық мәдениеті, т.б.).

*Этноним* (грек. *ethnos* – халық, onyma – есім, атау) – ру, тайпа, ел, халық, ұлт атаулары.

*Этнос* (грек. *ethnos* – тайпа, халық) – адамдардың еркі бойынша емес, табиғи-тарихи процесс нәтижесінде пайда болған әлеуметтік топтасудың айрықша бір түрі. Ортақ белгілері мен тұрақты тілі, мәдени және психологиялық ерекшеліктері, орталық салт-дәстүрлері бар белгілі территорияда тарихи қалыптасқан топ.

*Этносаралық кеңістік* этномәдени ұжымның санасында көршілік қатынасындағы бөтен ел, бөгде жұрт кеңістігі деген бөлікті қамтиды.

*Этносоциология = этноәлеуметтану* (грек. *ethnos* – тайпа, лат. *socielas* – қоғам, халық, грек. *logos* – сөз, ілім) – [әлеуметтану](http://kk.wikipedia.org/wiki/%D3%98%D0%BB%D0%B5%D1%83%D0%BC%D0%B5%D1%82%D1%82%D0%B0%D0%BD%D1%83), [этнография](http://kk.wikipedia.org/wiki/%D0%AD%D1%82%D0%BD%D0%BE%D0%B3%D1%80%D0%B0%D1%84%D0%B8%D1%8F), [тарих](http://kk.wikipedia.org/wiki/%D0%A2%D0%B0%D1%80%D0%B8%D1%85) пен [саясаттанудың](http://kk.wikipedia.org/wiki/%D0%A1%D0%B0%D1%8F%D1%81%D0%B0%D1%82%D1%82%D0%B0%D0%BD%D1%83) түйіскен жерінде қалыптасқан пән. Оның пәні болып әлеуметтік процестердің этникалық процестермен өзара [байланысы](http://kk.wikipedia.org/wiki/%D0%91%D0%B0%D0%B9%D0%BB%D0%B0%D0%BD%D1%8B%D1%81) табылады.

*Этносішілік* отбасы, ауыл, ауыл-аймақ, ел, жұрт тәрізді бір-бірімен байланысты үздіктерден құралады.

*Этноцентризм* (грек. *ethnos* – тайпа, халық, лат. *сеntrum* – жиын орны, орталық) – [адамның](http://kk.wikipedia.org/wiki/%D0%90%D0%B4%D0%B0%D0%BC) қоршаған ортаның нақтылығының [құбылысын](http://kk.wikipedia.org/w/index.php?title=%D2%9A%D2%B1%D0%B1%D1%8B%D0%BB%D1%8B%D1%81&action=edit&redlink=1) эталон [қасиеті](http://kk.wikipedia.org/wiki/%D2%9A%D0%B0%D1%81%D0%B8%D0%B5%D1%82) ретінде қарастырылатын өзінің этникалық қоғамдастықтың позициясымен бағалау мен қабылдауға бейімделуі. Бір топ орталық, ал қалғандары осы топқа негізделіп бағаланатын жағдайдағы қоғамға деген [көзқарас](http://kk.wikipedia.org/wiki/%D0%9A%D3%A9%D0%B7%D2%9B%D0%B0%D1%80%D0%B0%D1%81).

*Этноцид* (грек. *ethnos* – халық + *caedere* – өлтіру, қыру) – ұлысты, халықты нысаналы түрде қырып-жою немесе олардың ұлыстық-мәдени ерекшеліктерін: тілді, салт-дәстүрді, әдет-ғұрыпты, тарихи зердені, т.б. зорлық-зомбылықпен жою үдерісі.